LIVE REVIEW No Age - Ageless, ageless 28-04-2011 | MiC - GREEK MUSIC MAGAZINE\nSix D.O.G.S, Αθήνα | 28/04/2011\nΠερίπου τραγούδια, θόρυβος μεν αλλά διαφορετικός, ένταση στα κόκκινα. Του Άρη Καραμπεάζη\nΤην Τρίτη το βράδυ το twitter της μπάντας γέμισε από μηνύματα που τους προειδοποιούσαν να μην εμφανιστούν ποτέ στο Ράδιο Αρβύλα (...). Την Τετάρτη η Θεσσαλονίκη κατά βάση προτίμησε το ελ κλάσικο, αλλά ο απόηχος από το Τείχος του Θορύβου απλώθηκε στα social media και έτσι όλοι τράβηξαν για την Αβραμιώτου την αμέσως επόμενη ημέρα. Τα μέλη της μπάντας διάλεξαν την πιο ακατάλληλη εποχή και πόλη για να δηλώσουν χορτοφάγοι, αλλά τελικά έφτασαν στο νότο χορτασμένοι από το vegetarian menu του Ισμαήλ και έτσι όλα ήταν στη θέση τους.\nΤην ώρα που έπαιζαν οι Zebra Tracks ψάχναμε τρόπο για να βρεθούμε μέσα, ενώ το sold out είχε ήδη οριστικοποιηθεί λίγο μετά τις εννιά. Οι Monovine ήταν γύρω στις έντεκα παρά όταν βγήκαν στη σκηνή και ενώ όλοι οι χώροι που εν ευρεία έννοια θα μπορούσαν να χαρακτηριστούν ως 6 dogs ήταν ασφυκτικά γεμάτοι.\nΤο πολλά υποσχόμενο ροκ των Πατρινών, επί σκηνής είναι ακόμη πιο συναρπαστικό. Ξερό και γεμάτο ταυτόχρονα, αδιάκοπο και αβίαστα να έρχεται από παντού. Αν οι Last Drive χρειάστηκαν αρκετούς δίσκους μέχρι να σταθούν επαρκώς πάνω στη σκηνή, τούτοι εδώ οι υποψήφιοι διάδοχοι τους το κάνουν με περισσή άνεση σε λιγότερο από ένα μήνα από την κυκλοφορία του ντεμπούτου τους. Κατά τα λοιπά λίγα διαφοροποιούνται σε σχέση με όσα είπαμε ήδη για το Cliche. Έχω απλά την αίσθηση ότι αν κάποιος κάρφωνε κάποιο recorder στην κονσόλα χθες το βράδυ, θα είχε μία ηχογράφηση του άλμπουμ τους εξίσου άψογη και αψεγάδιαστη με την στουντιακή που κυκλοφορεί στην αγορά, κι αυτό σίγουρα λέει πολλά για τις ικανότητες της μπάντας. Αναμένουμε κατά μόνας εμφάνιση το συντομότερο.\nΉρθαν τα μεσάνυχτα, ανέβηκαν οι No Age στη σκηνή και ήδη από τα πρώτα τρία τραγούδια μπορούσες να καταλάβεις πως ο ισχυρισμός τους ότι πρώτα κάνουν τέχνη και έπειτα μουσική, δεν είναι μια εξυπνάδα για να εντυπωσιάσουν. Παρότι δεν έχω ιδέα περί ζωγραφικής, κολάζ, τεχνικών, μοντέρνων τεχνών κλπ κουλτουριάρικων ενασχολήσεων, οι No Age μου έδωσαν να καταλάβω πώς γίνονται αυτά τα πράγματα και πως διάφορες ασήμαντες λεπτομέρειες μπορεί να συνθέσουν κάτι το τελικά εντυπωσιακό, αλλά όχι απαραίτητα και ουσιαστικό. Παρότι φαινομενικά βρίσκονται κοντά, ο θόρυβος τους επί της ουσίας απέχει σε μεθόδους και αφετηρία από αυτόν συγκροτημάτων όπως οι A Place To Bury Strangers. Οι No Age γυρίζουν την πλάτη στο Μεγάλο Ροκ και σχεδόν ως ανώνυμοι τεχνίτες κρύβονται γύρω από το Τείχος που χτίζουν και το αφήνουν να Υπάρχει μόνο του.\nΤα τραγούδια τους δεν είναι τραγούδια ακριβώς, αλλά από την άλλη είναι ευκολομνημόνευτα για το μικροδευτερόλεπτο που κολλάς μαζί τους και δεν αντιστέκεσαι στο να χορεύεις. Αμέσως μετά τα ξεχνάς και άδικα προσπαθείς να θυμηθείς κάτι από το δίσκο για να το ζητήσεις να το παίξουν. Οι No Age παίρνουν τη noise rock παράδοση και την εξανθρωπίζουν. Παίρνουν τους δεκάδες ενισχυτές των Dinosaur Jr και τους μοιράζουν αφιλοκερδώς στο κοινό τους, δίνοντας του στα χέρια αυτό το οποίο έχουν έρθει για να μοιραστούν και όχι για να πουλήσουν. Ανάμεσα στην μπάντα και στους ακροατές πρώτο μέλημα είναι να μην υπάρχει ούτε ένα εκατοστό από την μικρή ή μεγάλη άβυσσο που συνήθως χάσκει ανάμεσα στο ροκ και τους ακροατές του, με αποτέλεσμα να καταπίνει το πρώτο και να εκμηδενίζει τους δεύτερους.\nΈπαιξαν ασταμάτητα, με την ένταση να αυξάνεται όσο περνούσε η ώρα και με τον ιδρώτα να μην τους εμποδίζει από το να επιταχύνουν ρυθμούς και εναλλαγές στα κομμάτια. Δεν το έπαιξαν ήρωες (και ούτε είναι άλλωστε) αλλά σε κάτι παραπάνω από 1 ½ ώρα απέδειξαν ότι το indie ήθος είναι που και πάλι θα σώσει το ροκ από τη μεγαλομανή κατρακύλα που παίρνει καθώς νομίζει ότι ανυψώνεται, αλλά στην ουσία αποτεφρώνεται σε αχανή γήπεδα και εντυπωσιακά light show για όλη την οικογένεια.\nΤελικά εκείνο το "ενδέχεται" ακυρώθηκε και αντί να βρισκόμαστε στο L.A., τους υποδεχτήκαμε στην Αθήνα και διαπιστώσαμε για μία ακόμη φορά ότι υπάρχει θόρυβος και έξω από τα νοητά όρια της Νέας Υόρκης. Κάθε χρόνο και δυνατότερα, τους ευχόμαστε!\nΦωτογραφίες (απ'το live της Θεσσαλονίκης) - Άκης Καλλόπουλος


Πασχαλινό στεφάνι με φωλιά και αυγά - My Little World\nΠασχαλινό στεφάνι με φωλιά και αυγά! Ίσως το πιο εύκολο και γρήγορο στεφάνι που έχω φτιάξει ποτέ! Η περίοδος πριν το Πάσχα είναι από τις αγαπημένες μου. Μου αρέσει να αλλάζω τη διακόσμηση του σπιτιού, τα πασχαλινά στολίδια βγαίνουν από τα ντουλάπια και παίρνουν τη θέση τους. Το σπίτι γεμίζει ανοιξιάτικα χρώματα, γίνεται πιο γιορτινό και χαρούμενο και φυσικά ασχολούμαι με πασχαλινές χειροτεχνίες. Κάπως έτσι προέκυψε αυτό το πασχαλινό στεφάνι με φωλιά και αυγά που ήδη στολίζει την εξώπορτα του σπιτιού μας!\nΕίναι ένα όμορφο και “τσαχπίνικο” πασχαλινό στεφάνι που λάτρεψαν οι κόρες μου (κι εγώ) ειδικά όταν πρόσθεσα το γαλάζιο κοτοπουλάκι. Επίσης, είναι πολύ εύκολο να φτιάξετε το συγκεκριμένο πασχαλινό στεφάνι και δεν θα σας πάρει πάνω από 10 λεπτά.\nΑρχικά κόβουμε ένα κομμάτι από την κορδέλα μας και τη δένουμε πάνω στο στεφάνι σαν θηλιά. Δείτε την παραπάνω φωτογραφία για να καταλάβετε ακριβώς τι εννοώ. Μετά παίρνουμε το χόρτο και του δίνουμε σχήμα μακρόστενης φωλιάς. Με το πιστόλι σιλικόνης το κολλάμε πάνω στο στεφάνι.\nΣτη συνέχεια κολλάμε (πάλι με το πιστόλι σιλικόνης) όλα τα διακοσμητικά αβγά μέσα στη φωλιά (πρώτα τους έκοψα την κορδέλα που είχαν). Τέλος, κολλάμε και το κοτοπουλάκι και το πασχαλινό μας στεφάνι είναι έτοιμο να το κρεμάσουμε στην εξώπορτα του σπιτιού μας!\nΚι εδώ θα βρείτε διάφορες Πασχαλινές χειροτεχνίες που έχουμε κάνει κατά καιρούς:\nΠασχαλινά αβγά – 3 τρόποι να τα διακοσμήσεις\nΠασχαλινό τραπεζομάντηλο – πως να το διακοσμήσεις (χωρίς ραπτομηχανή) + Δωρεάν εκτυπώσιμο\n18 Μαρτίου, 2018 στις 4:41 μμ\n19 Μαρτίου, 2018 στις 7:51 πμ\n19 Μαρτίου, 2018 στις 5:15 μμ\n19 Μαρτίου, 2018 στις 6:38 μμ


Επειδή πολλά ακούω για το χρόνο των εκλογών, θέλω να σας πω, για να μην βάζετε άλλα με το μυαλό σας, ότι μπορεί το Μαξίμου να θέλει νοερά σύνδεση αυτοδιοικητικών και εθνικών εκλογών, αλλά με τις ευρωεκλογές να είναι μόλις τέσσερις μήνες πριν, κάτι τέτοιο δεν παίζει. Συνεπώς, το Μέγαρο Μαξίμου ξέρει πως ο χρόνος τελειώνει στις ευρωεκλογές.\nΌπως με διαβεβαίωσε άνθρωπος που γνωρίζει πέραν πάσης αμφιβολίας, ο Αλέξης Τσίπρας δεν έχει ακόμα αποφασίσει για το χρόνο των εκλογών. Πάντως, έχει αρχίσει και σχηματίζεται ο μεταμνημονιακός καμβάς, απ’ όπου μας λείπει μόνο ο μηχανισμός για το χρέος. Έχει συμφωνηθεί ο τρόπος που θα γίνεται η επιτήρηση μετά το πρόγραμμα, με αρκετές επισκέψεις των θεσμών, αλλά και μια σχετική νομοθετική αυτονομία. Έχει συμφωνηθεί ότι οι συντάξεις θα περικοπούν κανονικά και ας διαρρεόταν από το Μέγαρο Μαξίμου ότι το παλεύει. Δεν πάλευε τίποτα εδώ και καιρό γιατί η μάχη έχει χαθεί εδώ και μερικές εβδομάδες, όπως διαμήνυσαν οριστικά οι «έξω». Το μόνο που μένει, συνεπώς, είναι να δούμε, τι μέλλει γενέσθαι για το χρέος.\nΚάπως έτσι, ο Αλέξης Τσίπρας έχει συγκεκριμένες επιλογές στα χέρια του: η μία είναι να παίξει το χαρτί των εκλογών το φθινόπωρο του 2018, αμέσως μόλις βγει η χώρα από το πρόγραμμα. Η άλλη, να πάει στα τέλη του χειμώνα ή έστω στις αρχές της άνοιξης. Και η άλλη να κουμπώσει ευρωεκλογές και εθνικές. Θα μετρήσει τις επιλογές του και, όπου χάνει λιγότερο, θα τραβήξει το χαρτί. Φαντάζομαι πως μέχρι το τέλος του Ιουνίου θα έχει αποφασίσει, grossomodo. Αν, δε, παίξει το χαρτί του ανασχηματισμού, πάμε για το 2019 οριστικά.\nΜια περίεργη διαρροή\nΌποιος διάβασε τις εφημερίδες χθες, αλλά και ιστοσελίδες, ίσως παρατήρησε κάτι που τηλεοπτικά δεν πήρε τόσο μεγάλη έκταση, αλλά έχει ιδιαίτερο ενδιαφέρον. Κυκλοφόρησε έντονα ένα σενάριο υπονόμευσης του αρχηγού της ΕΥΠ Γιάννη Ρουμπάτη από τρία συγκεκριμένα πρόσωπα, κατονομάζοντας μάλιστα και σενάρια που μπορεί να κυκλοφορήσουν το επόμενο διάστημα μέσω κατά βάση μιας εφημερίδας, της οποίας ο ιδιοκτήτης αναζητείται, ώστε να πληγεί τόσο ο διοικητής της Υπηρεσίας όσο και το κύρος της. Αν μη τι άλλο, ο τρόπος της διαρροής, σε αρκετά μέσα και με πανομοιότυπη ροή πληροφόρησης, ήταν εξαιρετικά ενδιαφέρων. Μένει να δούμε, τώρα, τις εξελίξεις.\nΟ Γκάλης και η πρόταση\nΑίσθηση προκάλεσε σε κάποιους η οργίλη ανακοίνωση του εμβληματικού Νίκου Γκαλη, με την οποία έριχνε άκυρο στα σενάρια να πολιτευτεί με τη ΝΔ. Με βάση τα όσα λέει τόσο ο πρόεδρος της ΝΔ, όσο και στενοί του συνεργάτες, ποτέ δεν έγινε πρόταση στον Γκάλη να είναι στα ψηφοδέλτια της ΝΔ στην Α’ Θεσσαλονίκης. Πάντως, για να είμαι ακριβής, κάποιοι γαλάζιοι τον ήθελαν στο ψηφοδέλτιο, αλλά η Πειραιώς δεν είχε κάνει καμία κρούση στον ίδιο. Τώρα, το πώς κάποιοι έγραψαν ότι η υποψηφιότητά του κλείδωσε κιόλας, από εκεί που απλά σερνόταν ως φήμη στην πιάτσα, είναι άγνωστο. Θα ήταν, άλλωστε, και δύσκολο να είναι ο Γκάλης υποψήφιος. Ακόμα και αν ο ίδιος ψηνόταν-που δεν-η ΝΔ, αν είναι πρώτη θα εκλέξει 6, μάξιμουμ 7 βουλευτές. Άρα, τα κουκιά ήταν εν πολλοίς μετρημένα.\nΠροηγούμενο άρθροΚοτζιάς: Εχουμε κάνει τόση δουλειά με τον Ντιμιτρόφ που θα ήταν κρίμα να μην αποδώσει καρπούς


Λέξεις ανάμεσα στις γραμμές: People in motion\nΥπάρχουν πληροφορίες, που το ανθρώπινο μάτι επιλέγει να αγνοεί. Να τις βλέπει και να μην τις καταγράφει. Βλέπει έναν άνθρωπο, που περπατάει και συγκρατεί τις απολύτως απαραίτητες κινήσεις, για να ερμηνεύσει το δεδομένο. Τις υπόλοιπες τις ξεπερνάει αμέσως.\n[22/365] Standing motion\nΑυτή την δυνατότητα, που έχει η φωτογραφία, να παγώνει τα πιο «άχρηστα» δευτερόλεπτα, την λατρεύω. Αυτό το ΠΣΚ περπάτησα πολύ, για να συλλέξω πολλά άχρηστα δευτερόλεπτα. Μόνη, με παρέα αλλά και με ξένους, που τους φαινόμουν σαν εξωτικό φρούτο, να φωτογραφίζω με τρίποδα για ώρες.\n[23/365] Riding motion\nΜου έκαναν προτάσεις όλων των ειδών!\n- Πρωτότυπες: «Κοπελία, να φωτογραφίσεις το Λευκό Πύργο».\n- Επαγγελματικές: «Θα με βγάλεις μια φωτογραφία με τους φίλους μου;»\n- Τουριστικές: «Στα κάστρα θα πας;»\n- Πρακτικές: «Πως ακριβώς περιμένεις να περάσει το ποδήλατο από εδώ, που άφησες 1 μέτρο χώρο από την παραλία;»\n- Συναδερφικής αλληλεγγύης: «Και εγώ φωτογραφίζω την παραλία»\n- Διορθωτικές: «Να κουνήσω τον σκύλο ή τον θέλεις στο κάδρο;»\n- Ύποπτες: «Θα είσαι πολύ ώρα εδώ;»\n- Ενθαρρυντικές: «Μπράβο, μπράβο!»\n- Προχωρημένες: «Αν είναι για το internet δεν με πειράζει. Στην τηλεόραση δεν θέλω να βγω»\n- Κοκκινοσκοφίτσικες: «Γιατί είναι η φωτογραφική σου τόσο μεγάλη;»\n- Χωροταξικές: «Από εδώ είσαι;»…\n[24/365] Walking motion\nΆλλοι έφευγαν τρέχοντας από το κάδρο και άλλοι αφού σιγουρεύονταν που φωτογραφίζω έμπαιναν επιδεικτικά και στήνονταν «αυθόρμητα». Κάποιοι πλησίαζαν και στέκονταν δίπλα μου για ώρα. Κοιτούσαν ότι κοιτούσα και ατένιζαν. Περίεργο πράγμα η σχέση ανθρώπου-φωτογραφικής μηχανής. Από όποια πλευρά και να στέκεται κάποιος.\nPosted by mafaldaQ at 11:49 AM\nΕσύ θα λες πού και πότε φωτογραφίζεις. Κάτι σαν τα ωράρια των μαγαζιών ή τις business cards. Μόνο που εσύ θ' αφήνεις κωδικοποιημένα μηνύματα.\nΘα τα διαβάζουμε εμείς και θα περνάμε από εκεί δήθεν τυχαία. Θα μας φωτογραφίζεις, και πέρα από το ότι θα γίνουμε πρώτες μούρες, θα μαθαίνεις το κοινό σου.\nΔε θα είναι στημένο σε καμία περίπτωση :o)\nΤι τραβάτε κι εσείς οι φωτογράφοι :-)\nΠολύ ωραία τριλογία!\nΥ.Γ. Δεν μπορώ να αποφασίσω ποια μου αρέσει περισσότερο, πάντως ο κύριος της standing motion μου φαίνεται σαν να είναι έτοιμος να αναληφθεί στους ουρανούς! (κατακόρυφη motion)\n@porcupine: lol! Όσο περίεργο και να φανεί, το Σάββατο χωρίς να το θέλω το προκάλεσα :)! Έκανα positioning tweets για bookcrossing λόγους και βρέθηκα να φωτογραφίζω γνωστούς :)! Μήπως να το κάνω και ενσυνείδητα;\n@e. Και λίγα έχω γράψει... Ευχαριστώ πολύ. Την χάρηκα πολύ και χάρηκα και τον ήλιο. Αλλά αυτό που χάρηκα ήταν η ηρεμία της αναμονής της φωτογραφίας.\nΕννοείται ότι παρακολουθώ συνεχώς αλλά εδώ...απλά, καταπληκτικές!!!\nΑ, αυτή η τριλογία μου άρεσε πολύ. Μπράβο...\n@γιώργος: Ευχαριστώ αλλά τουλάχιστον σε εμένα δεν μου αρκεί να παρακολουθείς :)! Ευτυχώς υπάρχει και ο reader και πρόλαβα να διαβάσω κάτι πολύ όμορφο...\n@zlatko: Ευχαριστώ ρε παλικάρι! Και εγώ την χάρηκα!\nτα ποδηλατα πεταν!!!! είναι απίστευτα γαμάτες οι φώτος!!!!


Πλήθος κόσμου στη φιέστα Ζάεφ για το ΝΑΤΟ [Εικόνες] - Ειδήσεις - νέα - Το Βήμα Online\nΠλήθος κόσμου στη φιέστα Ζάεφ για το ΝΑΤΟ [Εικόνες]\n15 Ιουλίου 2018, 09:24 Ενημερώθηκε: 15 Ιουλίου 2018, 09:24\n«Η ΠΓΔΜ έχει λόγο να γιορτάζει. Είχαμε σπουδαία γεγονότα. Αντιλαμβανόμαστε τους κοινούς στρατηγικούς μας στόχους, τα κοινά όνειρα μας και τις ελπίδες μας», είπε φανερά ενθουσιασμένος ο σκοπιανός πρόεδρος Ζόραν Ζάεφ και συνέχισε: «Οι συναυλίες απόψε είναι μια πρόσκληση ενότητας, παρά τις πολιτικές διαφορές που υπάρχουν όσον αφορά την ένταξη μας σε ΕΕ και ΝΑΤΟ», ολοκλήρωσε από την πόλη Μπίτολα στην οποία παρευρέθηκε.\nΑπευθυνόμενος για το δημοψήφισμα, απευθύνθηκε στους πολίτες λέγοντας πως: «Σήμερα οι δυνάμεις που μας χωρίζουν δεν είναι τόσο ισχυρές όσο οι δυνάμεις που μας ενώνουν, για τις διαπραγματεύσεις με την ΕΕ και την πρόσκληση για ένταξη στο ΝΑΤΟ. Αυτές οι δυνάμεις ανοίγουν το μέλλον μας. Ο κάθε πολίτης ανεξάρτητα αποφασίζει τη θέση του. Καλώ εσάς, αλλά και την αντιπολίτευση: Ας διαλέξουμε το μέλλον της “Μακεδονίας”. Το κοινό μας μέλλον. Ας σταματήσουμε τα μίση».\nΔημοσιεύτηκε από Zoran Zaev στις Σάββατο, 14 Ιουλίου 2018\n— MFA Macedonia (@MFA_Macedonia) July 14, 2018


Μακκαβαίος: Έκτρωση με τη βοήθεια εφαρμογής για κινητά;\nΈκτρωση με τη βοήθεια εφαρμογής για κινητά;\nΜια νέα εφαρμογή για κινητά, η “Planned Parenthood Direct” υπόσχεται στις γυναίκες πρόσβαση στην «επείγουσα αντισύλληψη».\nΒέβαια στην πραγματικότητα πρόκειται για μια εφαρμογή άμβλωσης…\nΑπό το International Family News\nΕνώ η Big Tech είναι απασχολημένη με την απαγόρευση των συντηρητικών απόψεων στα ψηφιακά και\nτα μέσα κοινωνικής δικτύωσης για τις υποτιθέμενες “παραβιάσεις των κοινοτικών κανονισμών” τους, είναι πολύ πρόθυμη να βοηθήσει στην προώθηση μιας ακραίας ατζέντας στην οποία συμπεριλαμβάνεται η άμβλωση. Στην πραγματικότητα, η Planned Parenthood κυκλοφόρησε μια νέα εφαρμογή για να βοηθήσει τις γυναίκες που «κάνουν το λάθος» και έχουν επαφές χωρίς «προστασία» να εξασφαλίσουν ότι δεν θα κάνουν παιδί. Η εφαρμογή ονομάζεται “Planned Parenthood Direct” και υπόσχεται κατ’ ευφημισμό να παράσχει στις γυναίκες «επείγουσα αντισύλληψη».\nΗ Planned Parenthood υπόσχεται στις γυναίκες ότι εάν πάρουν το χάπι Ella (οξική oυλιπριστάλη) εντός πέντε ημερών από τη σεξουαλική επαφή χωρίς προστασία, οι πιθανότητές τους να «μείνουν έγκυες» μειώνονται έως και 85%. Η εφαρμογή “Planned Parenthood Direct” έχει σχεδιαστεί για να παραδώσει στις γυναίκες το Ella το συντομότερο δυνατό, ιδανικά μέσα σε μια νύχτα. Και επειδή υπάρχει περίπτωση να υπάρξει κάποιο εμπόδιο σ΄ αυτό, ενθαρρύνουν τις γυναίκες να πάρουν την Ella έγκαιρα και να την κρατήσουν στο ντουλάπι των φαρμάκων τους – «για κάθε περίπτωση».\nΗ Ella απαιτεί ιατρική συνταγή, αυτό σημαίνει πως το άτομο που θα τη λάβει πρέπει να εξεταστεί από έναν πάροχο υγειονομικής περίθαλψης που έχει την ιατρική εκπαίδευση να αξιολογεί την κατάσταση της υγείας αλλά και τη νομική δικαιοδοσία για συνταγογράφηση. Η εφαρμογή “Planned Parenthood Direct” αποφεύγει αυτό το "πρόβλημα" παρέχοντας στη γυναίκα μια συνταγή απευθείας μέσω της εφαρμογής. «Το μόνο που έχετε να κάνετε είναι να απαντήσετε σε μερικές ερωτήσεις, να ανεβάσετε μια εμπιστευτική φωτογραφία selfie, να εισαγάγετε τα στοιχεία πληρωμής και...Voila!!!...η «επείγουσα αντισύλληψή» σας θα είναι καθ' οδόν. Παραγγείλετε μέχρι τη 13:00 Δευτέρα έως Πέμπτη και η παραγγελία σας θα σας παραδοθεί την επόμενη μέρα».\nΗ εφαρμογή βασίζεται στην υπόθεση ότι ο χρήστης παρέχει ακριβείς πληροφορίες, αλλά τι γίνεται αν αυτό δεν ισχύει; Για παράδειγμα, τι γίνεται αν ένα ανήλικο κορίτσι θέλει να προμηθευτεί την «επείγουσα αντισύλληψη» μέσω της εφαρμογής; Το μόνο που έχει να κάνει είναι να εισάγει μια ημερομηνία γέννησης που την κάνει να φαίνεται μεγαλύτερη. Αυτό είναι καλό για τη Planned Parenthood. Λένε στους χρήστες: "Σε ορισμένες περιπτώσεις, οι απαντήσεις που δίνετε εδώ θα αποτελέσουν τη μόνη πηγή πληροφοριών που χρησιμοποιούν οι πάροχοί μας για να σας αξιολογήσουν και να σας αντιμετωπίσουν." Πρέπει όμως να γνωρίζουν ότι και οι ανήλικοι θα μπουν στον πειρασμό να χρησιμοποιήσουν την εφαρμογή τους έστω και αν ξεκαθαρίζουν ότι αναμένουν πως οι "πληροφορίες που δίνετε είναι αληθείς, δηλαδή : η τοποθεσία σας, οι πληροφορίες για την υγεία σας, η ηλικία σας."\nΑλλά πέρα από το ενδεχόμενο τα ανήλικα κορίτσια να κάνουν κατάχρηση της εφαρμογής, κάθε σκεπτόμενο άτομο μπορεί να καταλάβει ότι για να αποδεχτεί το χαρακτηρισμό της Ella από την Planned Parenthood ως «επείγουσας αντισύλληψης» πρέπει να κλείσει τα μάτια του σε ένα επιστημονικό γεγονός. Όλοι συμφωνούν ότι η σύλληψη συμβαίνει όταν το σπέρμα γονιμοποιεί ένα ωάριο και από εκείνη τη στιγμή, η γυναίκα είναι έγκυος. Μέσα σε λίγες ώρες το σώμα της αρχίζει να υφίσταται αλλαγές που θα επιτρέψουν στη μοναδική ύπαρξη που έχει συλληφθεί, να ζήσει και να αναπτυχθεί στη μήτρα της γυναίκας. Δεν μπορεί κάποιος να ισχυρίζεται πως «αποτρέπει την εγκυμοσύνη» πέντε ημέρες μετά την έναρξη της εγκυμοσύνης. Κάτι τέτοιο ονομάζεται άμβλωση, και αυτό είναι που στην πραγματικότητα προωθεί η Planned Parenthood. Είναι μια εφαρμογή για πρώιμη άμβλωση.\nΗ Planned Parenthood γνωρίζει ότι η πώληση αμβλώσεων μέσω της εφαρμογής της θα αποτελέσει μια μεγάλη " εξυπηρέτηση υγείας" για τις περισσότερες γυναίκες. Γι' αυτό προσποιούνται ότι το χάπι Ella είναι αντισυλληπτικό. Καταβάλλουν κάθε δυνατή προσπάθεια για να πείσουν τις γυναίκες ότι δεν προκαλούν άμβλωση παίρνοντας την Ella, λέγοντάς τους: «Η επείγουσα αντισύλληψη είναι έλεγχος των γεννήσεων, όχι άμβλωση. Δεν αποτελειώνει μια εγκυμοσύνη – την αποτρέπει».\nΠώς μπορεί μια γυναίκα της οποίας το ωάριο έχει γονιμοποιηθεί από σπέρμα να λέει ότι δεν είναι έγκυος; Αυτό απαιτεί κάποιου τύπου χειραγώγηση της λογικής και της γλώσσας....\nΗ Planned Parenthood υποστηρίζει ότι υπάρχουν τρία στάδια για τη σύλληψη - ωορρηξία, γονιμοποίηση και εμφύτευση. Μόνο αφού το έμβρυο (το οποίο αποκαλούν «μπάλα κυττάρων» για να αποφευχθεί οποιαδήποτε υπόνοια ότι είναι άνθρωπος) έχει εμφυτευθεί στο τοίχωμα της μήτρας, θεωρούν ότι η γυναίκα (ή στη «προοδευτική» γλώσσα «το άτομο που γεννά») είναι έγκυος.\nΔυστυχώς, η διαστρέβλωση της αλυσίδας αμβλώσεων Planned Parenthood για την έναρξη της εγκυμοσύνης, συγκαλύπτεται από έναν εξέχοντα ιατρικό σύλλογο. Το Αμερικανικό Κολλέγιο Μαιευτικής και Γυναικολογίας (ACOG) κάνει τον ίδιο παράλογο ισχυρισμό, που όμως απορρίπτεται από τον συντριπτικό αριθμό των μαιευτήρων και γυναικολόγων. Στην πραγματικότητα, μια έρευνα σε περισσότερους από 1.000 μαιευτήρες- γυναικολόγους που δημοσιεύθηκε στο American Journal of Obstetrics and Gynecology διαπίστωσε ότι μόνο το 28% αποδέχονταν τον ορισμό της ACOG για το πότε αρχίζει η εγκυμοσύνη. Περίπου το 57% των επαγγελματιών πιστεύει ότι η σύλληψη ξεκινά τη στιγμή της γονιμοποίησης, ενώ οι υπόλοιποι δεν ήταν σίγουροι.\nΓιατί η ACOG προωθεί τη θέση της Planned Parenthood ότι η εγκυμοσύνη αρχίζει κατά την εμφύτευση, όταν τα μέλη της δικής τους επιστημονικής κοινότητας απορρίπτουν συντριπτικά αυτή τη θέση; Η απάντηση είναι απλή: Οι ΓΥΝΑΙΚΟΛΟΓΟΙ είναι αυτοί που πραγματοποιούν μεγάλο μέρος από τις εκτρώσεις στη χώρα. Όπως είπε ο συγγραφέας της έρευνας, «εάν λέγαμε ότι η εγκυμοσύνη ξεκινά από τη γονιμοποίηση, τότε μπορείτε να καταλάβετε ότι οποιαδήποτε τεχνολογία εμποδίζει την εμφύτευση θα θεωρούνταν προβληματική».\nΌταν ένα έμβρυο αφαιρείται από το τοίχωμα της μήτρας, δηλ. από το ενδομήτριο, τότε λέμε ότι εκτρώνεται. Αυτό μπορεί να γίνει ιατρογενώς μέσω φαρμάκων όπως το RU-486. Ομοίως, όταν ένα έμβρυο εμποδίζεται στο να εμφυτευτεί στο ενδομήτριο, επίσης θανατώνεται.\nΗ Planned Parenthood υποστηρίζει ότι η Ella δρα εμποδίζοντας την ωορρηξία, οπότε αποτρέπεται η γονιμοποίηση. Ωστόσο, ειδικοί όπως εκείνοι στο Drugs.com, δηλώνουν ότι η Ella «μπορεί επίσης να δημιουργήσει πρόβλημα στο γονιμοποιημένο ωάριο όταν προσπαθεί να προσκολληθεί στη μήτρα». Επιπλέον, το εγκεκριμένο από τον FDA συνοδευτικό φυλλάδιο της Ella αναφέρει ότι «οι τροποποιήσεις στο ενδομήτριο που έχουν τη δυνατότητα να επηρεάσουν την εμφύτευση, μπορεί επίσης να συμβάλλουν στην «αποτελεσματικότητα» του σκευάσματος.\nΟρισμένοι μη κερδοσκοπικοί ερευνητικοί οργανισμοί υπέρ της ζωής του αγέννητου παιδιού, συμπεριλαμβανομένου του Charlotte Lozier Institute, αναφέρουν ότι το Ella και το RU-486 έχουν παρόμοιες χημικές ιδιότητες. Και οι δύο είναι ανταγωνιστές της ορμόνης προγεστερόνης και δρουν αναστέλλοντας τους υποδοχείς προγεστερόνης στο ενδομήτριο. «Αυτή η δράση τους μπορεί να εμποδίσει το ενδομήτριο να γίνει ικανό να δεχθεί και να θρέψει το έμβρυο», αναφέρει το Ινστιτούτο. Ένα δοκίμιο που δημοσιεύτηκε από το Family Research Council, επικαλούμενο ιατρικές πηγές προς υποστήριξη των θέσεών του, λέει ξεκάθαρα: «Η Ella μπορεί να προκαλέσει έκτρωση… Η Ella μπορεί να προκαλέσει τον θάνατο ενός εμβρύου που έχει ήδη εμφυτευθεί στη μήτρα της μητέρας του, εκτός από την πρόληψη της εμφύτευσης μετά τη γονιμοποίηση».\nΕίναι λυπηρό ότι οι γυναίκες παραπλανούνται σχετικά με τη φύση του χαπιού «επείγουσας αντισύλληψης» Ella. Σε αντίθεση με τους ισχυρισμούς της, η Planned Parenthood δεν προωθεί τον «έλεγχο των γεννήσεων» αλλά μέσω της εφαρμογής της, προωθεί την άμβλωση. Εάν οι «προδιαγραφές της κοινότητας» έχουν κάποιο νόημα, οι Big Tech πλατφόρμες θα πρέπει να εξετάσουν να απαγορεύσουν αυτή την εφαρμογή ή τουλάχιστον να απαιτήσουν να λαμβάνουν οι γυναίκες μια σαφή προειδοποίηση πριν εγγραφούν για να λάβουν το "χάπι για την άμβλωση" Ella. Ωστόσο, η προστασία των γυναικών από την παραπληροφόρηση της εφαρμογής “Planned Parenthood Direct” δεν θεωρείται απαραίτητη με βάση τα «κοινοτικά πρότυπα» της τεχνολογίας. Αντίθετα, τα πρότυπα τους οδηγούν στην απαγόρευση της προώθησης πληροφοριών από ομάδες υπέρ της αγέννητης ζωής όπως η Live Action και η Heartbeat International, για την αντιστροφή της δράσης του εκτρωτικού χαπιού. Αυτή η ενημέρωση, για τη Google και άλλους κολοσσούς της Big Tech είναι «παραπληροφόρηση».


Χάνω βάρος | Επίσημη ιστοσελίδα 7 Slim\nΤο μενού είναι το πρώτο πράγμα που συζητούν οι διατροφολόγοι όταν εμφανιστεί το θέμα του ελέγχου βάρους. Στην πραγματικότητα, είμαστε αυτό που τρώμε, οπότε όλες οι αλλαγές πρέπει να ξεκινούν από εμάς. Οι γενετικές προθέσεις ή οι δυσμενείς περιστάσεις που οδηγούν στο άγχος είναι μόνο εμπόδια για άπαχο και υγιές σώμα, αλλά όχι δικαιολογία για την προσθήκη επιπλέον κιλών. Η αυτοπειθαρχία και ο γραμματισμός είναι κλειδιά για την επιτυχία στην επίτευξη των αποτελεσμάτων που θέλετε.\nΓιατί να χάσετε βάρος;\nΧωρίς να ορίσετε ιδανικά που μπορούν να είναι ατομικά εντός του φυσιολογικού εύρους, οι γιατροί επιμένουν ότι το υπερβολικό βάρος οδηγεί σε δυσλειτουργία των εσωτερικών οργάνων και των ζωτικών συστημάτων του σώματος. Το επιτρεπόμενο εύρος τιμών αναφοράς υπολογίζεται χρησιμοποιώντας έναν απλό τύπο: το βάρος σε χιλιόγραμμα πρέπει να διαιρείται με το ύψος σε τετραγωνικά μέτρα. Ο δείκτης φυσιολογικού βάρους κυμαίνεται μεταξύ 18-25. Οτιδήποτε χαμηλότερο ή υψηλότερο είναι ένας λόγος για την αναμόρφωση του τρόπου ζωής σας.\nΕάν ο δείκτης μάζας σώματος είναι άνω των 30, υπάρχει σοβαρός κίνδυνος για την υγεία. Ο μεταβολισμός διαταράσσεται, το φορτίο στο καρδιαγγειακό σύστημα αυξάνεται, με αποτέλεσμα να είναι δυνατή η αύξηση της αρτηριακής πίεσης. Υπάρχουν δυσλειτουργίες στο γαστρεντερικό σύστημα, στο συκώτι και στα ουροποιητικά συστήματα. Η παχυσαρκία οδηγεί σε γρήγορη φθορά των αρθρώσεων των ποδιών, τραυματισμούς της σπονδυλικής στήλης, αστάθεια των μεσοσπονδύλιων δίσκων και περιορισμένη κινητικότητα. Ο αργός μεταβολισμός μπορεί να οδηγήσει σε αλλαγή της ορμονικής κατάστασης, του διαβήτη.\nΑυτό ξεκινά μη αναστρέψιμες διαδικασίες που μπορούν να αποφευχθούν ελέγχοντας επιπλέον λίρες.\nΤα κύρια συστατικά της αρμονίας\nΠριν χάσετε βάρος, πρέπει να κάνετε διάγνωση του σώματος. Μια στοιχειώδης αρχική ιατρική εξέταση είναι ένα υποχρεωτικό βήμα για την απώλεια βάρους. Με ποιους γιατρούς πρέπει να επικοινωνήσω;\nΈνας ενδοκρινολόγος και ένας γυναικολόγος είναι γιατροί των οποίων οι τακτικές επισκέψεις είναι υποχρεωτικές. Επομένως, αρκεί να υποβληθεί σε τακτική εξέταση και εξετάσεις για τα επίπεδα σακχάρου στο αίμα, τις ορμόνες του θυρεοειδούς Τ3 και Τ4, και την οιστραδιόλη, την τεστοστερόνη, την κορτιζόλη, την FSH και την LH, για να αποκλειστούν ασθένειες που μπορούν να οδηγήσουν σε αύξηση βάρους.\nΕλέγξτε την κατάσταση του γαστρεντερικού σωλήνα με έναν γαστρεντερολόγο, ο οποίος θα σας συστήσει να περάσετε τις απαραίτητες εξετάσεις.\nΣτο τέλος της ταχείας εξέτασης, συνιστάται να συμβουλευτείτε έναν θεραπευτή. Το ιστορικό, η τρέχουσα γενική υγεία και τα συμπεράσματα άλλων ειδικών αποτελούν μια οριστική εικόνα των λόγων αύξησης του βάρους ή επιβεβαιώνουν την απουσία προφανών λόγων ανησυχίας, δημιουργούνται αντενδείξεις και γίνονται συστάσεις, π. χ. Β. Να απέχουν από ορισμένα τρόφιμα λόγω της δυσανεξίας τους, της πιθανότητας αλλεργικών αντιδράσεων κ. λπ.\nΗ ποιότητα και η μέτρια διατροφή ως βάση ενός νέου τρόπου ζωής είναι οι πρώτες προϋποθέσεις για την υγεία και ένα όμορφο σώμα. Ακόμη και πριν εφαρμοστούν οι επιλεγμένες μέθοδοι απώλειας βάρους, είναι σημαντικό να επανεξετάσετε τις διατροφικές σας συνήθειες.\nΗ διατροφή πρέπει να είναι απαλλαγμένη από ανθυγιεινά τρόφιμα. Οι αλλαγές γίνονται δραματικά και όχι εν συντομία. Είναι σημαντικό να αποφεύγετε τα ημιτελή προϊόντα, κονσέρβες και καπνιστές τροφές, fast food, σνακ, λουκάνικα, μαργαρίνη, σύνθετες σαλάτες με βάση τη μαγιονέζα, ζαχαρούχα ανθρακούχα ποτά και συσκευασμένους χυμούς. Ελαχιστοποιήστε την κατανάλωση ζάχαρης, αλατιού, λιπαρού κρέατος, αλκοόλ, γλυκών, ζαχαροπλαστικής και προϊόντων αλευριού. Το ερώτημα δεν είναι μόνο ότι αυτά και άλλα ανθυγιεινά τρόφιμα έχουν πολύ υψηλή περιεκτικότητα σε θερμίδες. Το γεγονός είναι ότι βλάπτουν το σώμα, πυροδοτούν τις διαδικασίες γήρανσης, καταστροφής και υποβάθμισης, γεγονός που οδηγεί σε εξασθένιση της ανοσίας και των μεταβολικών διαταραχών.\nΈνα μενού πρέπει να αποτελείται από λαχανικά, φρούτα με υψηλή περιεκτικότητα σε φυτικές ίνες, ψάρια, πουλερικά, φυτικά λίπη, ξηρούς καρπούς και γαλακτοκομικά προϊόντα που έχουν υποστεί ζύμωση. Ακόμη και οι πιο απαιτητικές προτιμήσεις γεύσης μπορούν να ικανοποιηθούν με το προτεινόμενο σετ. Προτιμώνται τεχνικές μαγειρέματος όπως το μαγείρεμα ή το ψήσιμο στο φούρνο. Προϊόντα φιλικά προς το περιβάλλον με ελάχιστη θερμική επεξεργασία και απλή σύνθεση των πιάτων σας επιτρέπουν να οργανώσετε μια καθημερινή υγιεινή διατροφή χωρίς επιπλέον κόστος, να αυξήσετε τη ζωτικότητα και να βελτιώσετε την κατάσταση του δέρματος, των μαλλιών και των νυχιών σας. Κατά τη δημιουργία του μενού, είναι σημαντικό να λαμβάνετε υπόψη την ασυμβατότητα των προϊόντων.\nΟ χρόνος του γεύματος και τα μεγέθη μερίδας παίζουν επίσης ρόλο. Είναι σημαντικό να τρώτε την ελάχιστη ποσότητα τροφής κάθε φορά και να το μασάτε καλά. Μπορείτε να φάτε έως και έξι φορές την ημέρα, το τελευταίο γεύμα πρέπει να είναι τρεις ώρες πριν από το κρεβάτι. Όλες οι πηγές γλυκόζης και φρουκτόζης, συμπεριλαμβανομένων των μήλων και των πορτοκαλιών με χαμηλές θερμίδες, πρέπει να εξαιρούνται από το μενού δείπνου. Κατά το δείπνο, προτιμήστε τις πρωτεΐνες: τυρί cottage, αυγά, μαγειρεμένα άπαχα ψάρια και άπαχα πουλερικά.\nΤο ποτό είναι σημαντικό. Η ορθολογική κατανάλωση καθαρού νερού κατά τη διάρκεια της ημέρας σε ποσότητα 1, 5 - 2 λίτρων συμβάλλει στην άνετη απώλεια βάρους. Μπορείτε να κάνετε έναν ατομικό υπολογισμό με βάση τον κανόνα - 35 ml ανά 1 kg βάρους. Το νερό απομακρύνει τα μεταβολικά προϊόντα και τις τοξίνες, επιταχύνει το μεταβολισμό, διαλύει τη χολή στη χοληδόχο κύστη, αποτρέπει το σχηματισμό λίθων, βελτιώνει την πεπτική οδό και την κατάσταση του δέρματος. Για να μην αραιωθεί ο γαστρικός χυμός, οι διατροφολόγοι συνιστούν το πόσιμο νερό για μισή ώρα πριν και μετά τα γεύματα.\nΦυσική δραστηριότητα. Η κίνηση είναι ζωή. Μια ρητή δήλωση που δεν χάνει τη σημασία της.\nΈλλειψη σωματικής άσκησης, περπάτημα στον καθαρό αέρα, δραστηριότητες κάθε είδους: χορός, σκι, κολύμπι στην πισίνα, αθλητικά παιχνίδια οδηγούν σε μείωση του ρυθμού καύσης λίπους και συσσώρευσής του γύρω από τα εσωτερικά όργανα. Η ατροφία των μυών, τα οστά εξασθενίζουν, ο τόνος του καρδιαγγειακού συστήματος μειώνεται.\nΟι προπονήσεις όπως το τρέξιμο, η προπόνηση δύναμης και το τέντωμα διατηρούν τον καρδιακό μυ να λειτουργεί, ο οποίος αντλεί περισσότερο αίμα, βελτιώνει τη ροή του αίματος στο σώμα και διατηρεί όλα τα όργανα υγιή. Κατά τη διάρκεια της άσκησης, οι τοξίνες αποβάλλονται μαζί με τον ιδρώτα. Ως αποτέλεσμα, η ανοσία αυξάνεται και ο κίνδυνος διαφόρων ασθενειών, συμπεριλαμβανομένων των μολυσματικών, μειώνεται. Και φυσικά, με το σύστημα αερόβιων και αναερόβιων ασκήσεων, μπορείτε να ελέγξετε το βάρος και να διαμορφώσετε το σχήμα σας.\nΘετική σκέψη. Η ορμόνη κορτιζόλη, η οποία παράγεται ως απάντηση στο σωματικό ή ψυχολογικό στρες, είναι γνωστό ότι επηρεάζει τη διαδικασία της απώλειας βάρους. Αυξάνει τη συγκέντρωση της γλυκόζης στο αίμα και παρέχει ενέργεια στο σώμα που δεν εξαντλείται αλλά εναποτίθεται με τη μορφή λιπώδους ιστού, ο οποίος προστίθεται στην όρεξη για άγχος. Με βάση τα παραπάνω, η ικανότητα ελέγχου αρνητικών συναισθημάτων, ηρεμίας και διατήρησης της εσωτερικής ισορροπίας σε όλες τις καταστάσεις θα συμβάλει στην επιτυχή απώλεια βάρους.\nφάρμακα και χειροκίνητα εφέ. Ως πρόσθετη επιλογή, μπορείτε να πάρετε συμπληρώματα διατροφής, κοκτέιλ και άλλα φάρμακα που διεγείρουν το μεταβολισμό, έχουν ασθενές διουρητικό αποτέλεσμα, μειώνουν την όρεξη, απομακρύνουν τις τοξίνες και προάγουν την ανάπτυξη των μυών, η παρουσία των οποίων ενεργοποιεί το μεταβολισμό. Πρέπει να επιλέγονται πολύ προσεκτικά και μόνο ως δευτερεύον βοήθημα. Μπορείτε επίσης να χρησιμοποιήσετε μασάζ που έχουν σχεδιαστεί εξωτερικά για να αυξήσετε τη ροή του αίματος σε προβληματικές περιοχές και να κάψετε λίπος.\nΌλες οι παραπάνω προτάσεις είναι μόνιμες. Μόνο μια δραστική αλλαγή στον τρόπο ζωής θα βοηθήσει στη διατήρηση ενός σταθερού βάρους και του φυσιολογικού μεταβολισμού. Στο πλαίσιο των βασικών, μακροπρόθεσμων διορθώσεων, τα παχύσαρκα άτομα χρειάζονται έναυσμα, το οποίο μπορεί να είναι μια ειδική μέθοδος απώλειας βάρους που επηρεάζει περισσότερο το σώμα.\nΥπάρχουν επιθετικές δίαιτες που σχετίζονται με τη μείωση των θερμίδων, την απόρριψη διαφόρων ομάδων οργανικών ουσιών και προγραμμάτων απώλειας βάρους. Οι διατροφολόγοι αναπτύσσουν ειδικά μενού για άτομα με διάφορες ασθένειες που προκαλούνται από τη δυσλειτουργία των συστημάτων υποστήριξης της ζωής του σώματος, προκειμένου να εξαλειφθούν οι κίνδυνοι ανάπτυξης και του σχηματισμού νέων.\nΘα ρίξουμε μια ματιά στις πιο φορητές, ευέλικτες και αποτελεσματικές μεθόδους για την απώλεια βάρους.\nΠροσαρμογή σε λεπτές Γάλλες γυναίκες\nΜε τη διατροφή του Γάλλου διατροφολόγου Pierre Ducant μπορείτε να μειώσετε το βάρος και να ενοποιήσετε το αποτέλεσμα. Είναι τόσο δημοφιλές που εισήχθη στην καθημερινή ζωή των πολιτικών από τη σύζυγο της πρώην Γάλλου προέδρου Carla Bruni\nΣύμφωνα με αυτήν τη μέθοδο, η διατροφή αποτελείται από 100 εγκεκριμένα τρόφιμα, όπως άπαχο ψάρι, κρέας, θαλασσινά, φυτικές πρωτεΐνες, 0% λιπαρά γαλακτοκομικά προϊόντα και λαχανικά. Δεν υπάρχει όριο στην ποσότητα τροφής που μπορείτε να φάτε, αλλά ταυτόχρονα κάθε μέρα πρέπει να είστε δραστήριοι στην άσκηση, το τρέξιμο και την άσκηση. Μια σημαντική προϋπόθεση είναι η αναμφισβήτητη προσήλωση σε μια σαφή δομή, η οποία αποτελείται από τέσσερα στάδια.\nΣτην πρώτη φάση της επίθεσης, επιτρέπονται 72 προϊόντα πρωτεΐνης που ενεργοποιούν την καύση λίπους, καθώς η σύνθετη δομή τους απαιτεί υψηλή δαπάνη ενέργειας του σώματος για πέψη. Μπορείτε να πιείτε νερό. Το ψωμί αντικαθίσταται με πίτουρο βρώμης. Γκολ: μείον έως 4 κιλά.\nΤο δεύτερο στάδιο συνδέεται με την αλλαγή των ημερών κατά τις οποίες καταναλώνονται μόνο πρωτεΐνες, με τις πρωτεΐνες-φυτικές ημέρες. Μπορείτε να φάτε λαχανικά χαμηλών θερμίδων ωμά και μαγειρεμένα ή ψημένα. Εξαιρούνται το καλαμπόκι, οι πατάτες, τα μπιζέλια και τα σιτηρά. Κάθε εβδομάδα πρέπει να τελειώνει με απώλεια ενός κιλού.\nΣτην τρίτη φάση, οι διατροφικές συνήθειες ενοποιούνται προσθέτοντας σταδιακά στο μενού τα προϊόντα που καταναλώθηκαν πριν από την έναρξη της δίαιτας. Μπορείτε να φάτε ψωμί, ρύζι, πατάτες, φυτικά έλαια. Προστίθενται φρούτα (εκτός από μπανάνες και σταφύλια). Φροντίστε να τρώτε 3 κουταλάκια του γλυκού μέλι και 2 κουταλιές της σούπας πίτουρο βρώμης κάθε μέρα. Μια μέρα παραμένει καθαρή πρωτεΐνη. Αυτή η φάση διαρκεί ανάλογα με το αποτέλεσμα που έχει επιτευχθεί μέχρι στιγμής. Εάν χάθηκαν 5 κιλά στα δύο πρώτα στάδια, τότε πρέπει να ακολουθήσετε αυτήν τη δίαιτα για 50 ημέρες. Ως αποτέλεσμα, άλλα μείον 5 κιλά.\nΚαι στο τέλος, καταργούνται οι περιορισμοί, αλλά ακολουθούν τρεις κανόνες: μία ημέρα την εβδομάδα διατηρείται καθαρά πλούσιο σε πρωτεΐνες, κάθε μέρα πρέπει να περνάτε 20 λεπτά με τα πόδια, 3 κουταλιές της σούπας πίτουρο βρώμης τρώγονται καθημερινά.\nΈνα σημαντικό όφελος αυτής της μεθόδου είναι η εστίαση στη διατήρηση σταθερής απόδοσης. Δεν βασίζεται στη μείωση των θερμίδων και του όγκου των τροφίμων, οπότε δεν θα υπάρξουν μάχες με την πείνα. Επιτρέπεται η χρήση αλατιού και μουστάρδας, μπαχαρικών, βοτάνων με μέτρο. Μπορείτε να πιείτε τσάι και καφέ, πρέπει να πιείτε περίπου ενάμισι λίτρο νερό. Όταν συμβαίνει βλάβη, καταναλώνονται μόνο πρωτεϊνικές τροφές για τις επόμενες ημέρες. Σε αυτήν την περίπτωση, η δίαιτα παρατείνεται για αρκετές ημέρες.\nΗ απώλεια βάρους του Dukan είναι ασφαλής, άνετη, πολύ αποτελεσματική και προσιτή σε ένα ευρύ φάσμα ατόμων, με εξαίρεση τους χορτοφάγους. Ωστόσο, παρά το ποικίλο μενού, μια ανισορροπία στη διατροφή μπορεί να οδηγήσει σε έλλειψη βιταμινών και μικροστοιχείων.\nΗ ιαπωνική μέθοδος απώλειας βάρους είναι μια «τεμπέλης» άσκηση που σας επιτρέπει να αφαιρέσετε το στομάχι, να διορθώσετε τη στάση του σώματος, να αυξήσετε το ύψος και να χάσετε επιπλέον κιλά. Η ουσία του έγκειται στο γεγονός ότι πρέπει να ξαπλώνετε στην πλάτη σας σε μια σταθερή οριζόντια επιφάνεια με έναν άκαμπτο κύλινδρο κάτω από την κάτω πλάτη σας. Παρά την απλότητα της θέσης, υπάρχει μια μικρή ένταση στο σώμα, αλλά σε γενικές γραμμές η μέθοδος είναι εύκολο να γίνει ανεκτή.\nΈνα ρολό αποτελείται από μια σφιχτά τυλιγμένη πετσέτα. Η διάμετρος πρέπει να είναι περίπου 10 cm. Είναι σημαντικό να εντοπίσετε τη θέση του κυλίνδρου. Για να το κάνετε αυτό, δεν πρέπει να δέσετε τη ζώνη ακριβώς στη μέση και να εστιάσετε σε αυτήν τη γραμμή. Εάν ο κύλινδρος βρίσκεται στην οσφυϊκή περιοχή, τότε ο ομφαλός μπορεί να γίνει προεξοχή, η οποία θα πρέπει να βρίσκεται ακριβώς πάνω από την πετσέτα.\nΗ στάση του σώματος είναι επίσης σημαντική. Ξαπλωμένος στην πλάτη σας, τα πόδια και τα χέρια σας πρέπει να τεντωθούν σε αντίθετες κατευθύνσεις. Τα τακούνια πρέπει να διαχωρίζονται τουλάχιστον 8 ίντσες (20 cm), και τα μεγάλα δάχτυλα πρέπει να συνδέονται για να σχηματίσουν ένα τρίγωνο. Τα χέρια πρέπει να είναι στο πάτωμα με ανοιχτές παλάμες και να αγγίζουν με μικρά δάχτυλα.\nΠρέπει να παραμείνετε ακίνητοι για πέντε λεπτά σε αυτήν τη θέση. Χρησιμοποιήστε καλύτερα ένα ξυπνητήρι για να παρακολουθείτε την ώρα. Επιτρέπεται να ξεκινήσετε με μικρότερη διάρκεια άσκησης και να την αυξήσετε σταδιακά. Μετά από πέντε λεπτά, πρέπει να σηκωθείτε αργά και προσεκτικά να γυρίσετε στο πλάι. Αυτό είναι όλο! Οι αντενδείξεις περιλαμβάνουν σοβαρές ασθένειες της σπονδυλικής στήλης.\nΟ Fukutsudz είναι ιαπωνικός γιατρός που χρησιμοποιεί επίσημα τη μέθοδο του σε κλινική στην Ιαπωνία. Η αποτελεσματικότητα της άσκησης το έκανε τόσο δημοφιλές που ο συγγραφέας δημοσίευσε ένα βιβλίο που περιγράφει τρόπους για να απαλλαγούμε από επιπλέον κιλά και ίντσες στη μέση χωρίς δίαιτα και έντονη σωματική άσκηση.\nΗ ιαπωνική μέθοδος απώλειας βάρους με πετσέτα (η μέθοδος Fukutsuji) βασίζεται στην υπόθεση ότι με την ηλικία, η μέση αυξάνεται λόγω της επέκτασης των οστών του ισχίου και της ισοπέδωσης των μεσοσπονδύλιων δίσκων σε αυτό το τμήμα της σπονδυλικής στήλης, το οποίο φυσικά μεταφράζεται σε μείωση του κολλαγόνουοφείλεται. Αυτό το τέντωμα ξεκινά τις διαδικασίες που αλλάζουν ευνοϊκά τον ιστό του χόνδρου μεταξύ των σπονδύλων και δίνει αποτελέσματα ήδη μετά την πρώτη συνεδρία.\nΕξίσου εύκολο με το ξεφλούδισμα αχλαδιών\nΑπό περίπλοκο σε απλό, στρέφουμε το θέμα όταν χρησιμοποιούμε παραδοσιακές μεθόδους απώλειας βάρους. Δεδομένου ότι αυτές οι συστάσεις δεν αναπτύχθηκαν από γιατρούς, πρέπει να αντιμετωπίζονται με προσοχή, σταθμίζονται τα οφέλη και οι πιθανές βλάβες. Έχουμε επιλέξει τις πιο ευέλικτες και φυσιολογικά λογικές μεθόδους για να ρίξουμε επιπλέον κιλά στο σπίτι. Ο κύριος σκοπός τέτοιων δραστηριοτήτων είναι η απομάκρυνση του νερού, των τοξινών και των τοξινών από το σώμα, καθαρίζοντας έτσι τη γαστρεντερική οδό και ξεκινώντας τον μεταβολισμό.\nΤο πρώτο πράγμα με το οποίο θέλω να ξεκινήσω είναι η ανάγκη να καταναλώνω καθαρό νερό σε τακτική βάση. Αυτός είναι ο καλύτερος τρόπος για να καθαρίσετε το σώμα. Μπορείτε να βελτιώσετε το αποτέλεσμα με τη βοήθεια του φυσικού χυμού σημύδας, ο οποίος πίνεται μια κουταλιά της σούπας κάθε μέρα για ένα μήνα. Η πρόταση είναι εποχιακή και δεν είναι διαθέσιμη σε όλους λόγω της πολυπλοκότητας της συλλογής χυμών.\nΜπορείτε να αντικαταστήσετε το χυμό με ζελέ βρώμης, που καθαρίζει τέλεια το αίμα και τα έντερα, ανανεώνει το αίμα και προάγει την απώλεια βάρους. Για να το προετοιμάσετε, πρέπει να πάρετε μια χούφτα πλιγούρι βρώμης, την ίδια μερίδα δαμάσκηνα και τριμμένα ωμά τεύτλα, ρίξτε βραστό νερό (2 λίτρα) και μαγειρέψτε σε χαμηλή φωτιά για 15 λεπτά. Πρέπει να πιείτε ένα ποτήρι ζελέ μια ώρα πριν τον ύπνο.\nΤο τσάι τέφρας στο βουνό έχει επίσης ιδιότητες καύσης λίπους. Μια κουταλιά της σούπας κόκκινα μούρα χύνεται σε 0, 5 λίτρα βραστό νερό, εγχύεται για λίγο και πίνεται ανά πάσα στιγμή.\nΤο τσάι τζίντζερ είναι πολύ αποτελεσματικό. Είναι καλύτερα να το προετοιμάσετε από μια φρέσκια ρίζα, η οποία πρέπει να πλυθεί, να τρίβεται και να καλύπτεται με βραστό νερό. Μεμονωμένες αναλογίες. Διαχωρίστε τον πολτό με ένα λεπτό κόσκινο, προσθέστε χυμό λεμονιού και ένα κουταλάκι του γλυκού μέλι στο τσάι.\nΜια αποτελεσματική μέθοδος Home Express είναι η δίαιτα φαγόπυρου. Οι κόκκοι πλένονται και χύνονται με βραστό νερό όλη τη νύχτα. Το πρωί, πρέπει να τρώτε φαγόπυρο χωρίς αλάτι, ζάχαρη και λάδι όλη την ημέρα. Μπορείτε να πιείτε νερό. Αντενδείξεις - εντερικά προβλήματα.\nΣε κάθε περίπτωση, η υγιής απώλεια βάρους είναι αδύνατη χωρίς σωματική δραστηριότητα.\nΓια καθημερινή χρήση προσφέρουμε διάφορες ιδέες που υποστηρίζουν ψυχολογικά την πρόθεση να χάσουν βάρος:\nΣερβίρετε πιάτα σε αποχρώσεις του μπλε. Αυτό το χρώμα καταστέλλει την όρεξη, καθώς ουσιαστικά δεν σχετίζεται με τα τρόφιμα.\nΕάν το επιδόρπιο είναι δύσκολο να το αρνηθείτε, αφήστε τον εαυτό σας να το φάτε μόνο σε μικρές ποσότητες το πρωί.\nΠερπατήστε περισσότερο και κάντε μεγάλες αποστάσεις στους συνήθεις στόχους σας, κάτι που θα προσθέσει στον χρόνο των περιπάτων σας που είναι απαραίτητοι για έναν υγιή τρόπο ζωής.\nΧρησιμοποιήστε μικρές πλάκες για να διευκολύνετε την εύρεση της διαδρομής σας με μικρές δόσεις.\nΜεταβείτε στο μανάβικο όταν είστε γεμάτοι. Με αυτόν τον τρόπο μπορείτε να επιλέξετε το προϊόν συνειδητά.\nΝα θυμάστε ότι δεν πρέπει να χρησιμοποιείτε γλυκά το βράδυ. Επομένως, είναι καλύτερα να αφαιρέσετε τα αγγεία με γλυκά και φρούτα.\nΕάν δεν υπάρχουν αντενδείξεις, προσθέστε ποικιλία στο μενού, χρησιμοποιήστε συνταγές για απώλεια βάρους με ζεστά μπαχαρικά που επιταχύνουν το μεταβολισμό και βοηθούν το σώμα να απορροφήσει καλύτερα τα λίπη.\nΜην πιείτε κατάθλιψη εάν δεν μπορείτε να αντισταθείτε στον πειρασμό να έχετε ένα κέικ τη νύχτα. Διασκεδάστε και επαναφέρετε την πρόθεσή σας να πλησιάσετε τους στόχους σας, για τους οποίους αξίζει να ακολουθήσετε τους ισχύοντες κανόνες.\nΜην ορίσετε μια νέα διατροφή ως προσωρινή δυσκολία. Σκεφτείτε το ως ρουτίνα. Φυσικά, οι στόχοι πρέπει να διατυπωθούν, αλλά οι βασικές δραστηριότητες θα πρέπει να είναι ένα φυσικό μέρος της ημέρας σας, ανεξάρτητα από το πόσο γρήγορα παίρνετε.\nΠεριβάλλετε τον εαυτό σας με πληροφορίες σχετικά με τους λεπτούς και υγιείς ανθρώπους, πάρτε ένα συνειδητό ενδιαφέρον για τα χόμπι τους, διαβάστε τις ειδήσεις για νέες τεχνικές, την αποτελεσματικότητά τους. Εστιάστε το ενδιαφέρον σας σε αυτόν τον τομέα για να συνδεθείτε με τη συλλογική ενέργεια, να συλλέξετε και να λάβετε μπόνους με τη μορφή εύκολης υπέρβασης των εμποδίων, της θετικής σκέψης και της έγκαιρης χρήσιμης γνώσης.\nΑντικαταστήστε μπισκότα μπανάνας, Coca-Cola με σπιτική λεμονάδα, μέλι ζάχαρης, σνακ με ξηρούς καρπούς. Επιμείνετε στη διαμόρφωση νέων συνηθειών και πολύ σύντομα (συνήθως μέσα σε ένα μήνα) δεν θα θέλετε να επιστρέψετε στις παλιές.\nΤραβήξτε φωτογραφίες προβληματικών περιοχών του σώματός σας, αφενός για να διορθώσετε το αποτέλεσμα και, αφετέρου, για να μην παραπλανηθείτε σχετικά με την ιδανικότητά του. Τίποτα δεν είναι πιο ενθαρρυντικό από μια αξιοσημείωτη βελτίωση με λίγο περισσότερη δουλειά.\nΧρησιμοποιήστε εσωτερικές γνώσεις για να έχετε καλύτερα αποτελέσματα. Για παράδειγμα, όλες οι διαδικασίες απελευθέρωσης είναι πιο αποτελεσματικές στο φεγγάρι που εξασθενεί.\nΤο άρθρο κάλυψε τις πιο αποτελεσματικές μεθόδους για την απώλεια βάρους, αλλά όχι τις μόνες. Τα μεμονωμένα χαρακτηριστικά του σώματος ανταποκρίνονται διαφορετικά σε διαφορετικές δίαιτες και δραστηριότητες απώλειας βάρους. Είναι σημαντικό να ενεργείτε σύμφωνα με τις συστάσεις των γιατρών και να μην βλάπτετε την υγεία σας.


Επιτροπή Ειρήνης Αργολίδας: Ανακοίνωση για τη νέα ιμπεριαλιστική επέμβαση ΗΠΑ – Μ. Βρετανίας – Γαλλίας στη Συρία\nΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΕΙΡΗΝΗΣ ΑΡΓΟΛΙΔΑΣ\nΗ Επιτροπή Ειρήνης Αργολίδας καταδικάζει τη σημερινή πυραυλική επίθεση των ΗΠΑ – Μ. Βρετανίας – Γαλλίας στη Συρία, που στηρίζεται απο το ΝΑΤΟ και την ΕΕ και καλεί το λαό μας να βγει στο δρόμο να καταδικάσει μαζικά την ιμπεριαλιστική επίθεση.\nΟι λαοί έχουν πείρα και γνωρίζουν οτι τα κατασκευασμένα στοιχεία και τα προσχήματα περί χρήσης χημικών όπλων έχουν αξιοποιηθεί και αξιοποιούνται για να δικαιολογήσουν τις πολεμικές επεμβάσεις, οπως έγινε στο Ιράκ, όπως γίνεται σήμερα στη Συρία.\nΟι Επιτροπές Ειρήνης της ΕΕΔΥΕ δυναμώνουν τη δράση τους και διαθέτουν όλες τους τις δυνάμεις για την ανάπτυξη της πάλης του λαού μας για να απαιτήσουμε μαζικά:\n• Καμιά στήριξη της κυβέρνησης στις δολοφονικές ιμπεριαλιστικές επιχειρήσεις ενάντια στο λαό της Συρίας.\n• Να κλείσει ΤΩΡΑ η βάση της Σούδας και όλες οι ξένες στρατιωτικές Βάσεις και στρατηγεία.\n• Καμιά συμμετοχή στους ιμπεριαλιστικούς πολέμους και επεμβάσεις– Επιστροφή όλων των στρατιωτικών από τις Ευρω-ΝΑΤΟϊκές αποστολές στο εξωτερικό\n• Αποδέσμευση από ΕΕ – ΝΑΤΟ.


σοκολάτα Archives - Γλυκό Αλμυρό | Συνταγές μαγειρικής\nΞέρεις τι είναι τα cake pops; Είναι καιρός να μάθεις! Εάν σου περίσσεψε κέικ ή το κέικ σου δεν πέτυχε, τα cake pops ήρθαν για να σου δώσουν τη λύση!\nΓλυκά, Σε 20', Στα γρήγορα!\nΚέικ με μους σοκολάτας σε ποτήρι\nΠοιος θα μπορούσε να φανταστεί ότι ένα γλυκό θα μπορούσε να είναι ταυτόχρονα τόσο νόστιμο και εύκολο! Αν έχει περισσέψει κέικ, αυτό το γλυκό είναι για σένα!\nΑγίου Βαλεντίνου, Βίντεο, Γλυκά\nΣε αυτή τη συνταγή θα μάθουμε να στρώνουμε σοκολάτα και να φτιάχνουμε σοκολατάκια με καραμέλα!\nΑυτή η σιροπιαστή σοκολατόπιτα είναι η καλύτερη συνταγή που μπορείς να βρεις! Υπέροχα σιροπιασμένη με ένα πεντανόστιμο γλάσο!\nΠοιος μπορεί να πει όχι σε μια λαχταριστή, υπερσοκολατένια τάρτα σοκολάτας; Βελούδινη κρέμα με τραγανή βάση μπισκότου γίνονται ένα!


Εμφάνιση άρθρων βάσει ετικέτας: Πέριτς Ιβάν - Sport365.gr\nΠαρασκευή, 15 Φεβρουάριος 2019 22:09\nΤέσσερις και πλέον μήνες στην σεζόν που διανύουμε η Καλαμάτα δεν έχει αγωνιστεί σε δεύτερο παιχνίδι με την ίδια ενδεκάδα και ο αγώνας απέναντι στο Καταστάρι την Κυριακή στη 1:30 μ.μ. στο γήπεδο Μεσσηνιακού δεν θα αποτελέσει εξαίρεση.\nΓια το παιχνίδι με τους νησιώτες ο Γιάννης Χριστόπουλος δεν υπολογίζει, όπως έχουμε αναφέρει, τους Μαστραντωνάκη, Ζαχαρόπουλο οι οποίοι δουλεύουν πλέον για την επιστροφή μετά την διακοπή του πρωταθλήματος (λόγω της Αποκριάς) και το ματς στο Δίστομο, ενώ την περασμένη Κυριακή αποχώρησαν με προβλήματα οι Γιόνδης, Ψάνης.\nΤο θετικό ήταν πως ο Ιβάν Μάρκοβιτς μπήκε και με δύο γκολ ξεκλείδωσε την άμυνα της Πελλάνας στην άνετη νίκη με 3-1 και όπως δείχνουν τα πράγματα θα είναι αυτός που θα πάρει πάλι θέση στην κορυφή της μελανόλευκης επίθεσης, όπως έχει γίνει και στο παρελθόν.\nΓια πρώτη φορά μάλιστα, εάν ξεκινήσει θα αποτελέσει δίδυμο με τον συμπατριώτη του Ιβάν Πέριτς, ο όποιος θα έχει και πάλι οργανωτικό ρόλο, θέση στην οποία έδειξε να ανταποκρίνεται πλήρως τόσο στο ντεμπούτο του στο Άργος όσο και την περασμένη Κυριακή με τους Λάκωνες.\nΟι δυο Σέρβοι προσθέτουν ποιότητα μεσοεπιθετικά στην ομάδα και δείχνουν πως οι μελανόλευκοι μπορούν να πάρουν πολλά από την παρουσία τους στο κρίσιμο τελευταίο τρίτο του πρωταθλήματος.\nΟι μελανόλευκοι έκαναν προπόνηση υψηλής έντασης το μεσημέρι της Παρασκευής στο Δημοτικό στάδιο καθώς το πρόγραμμα πέρα από το δίτερμα, το οποίο περιλάμβανε πολλή τακτική, είχε ακόμα ταχύτητες και τελειώματα.\nΕκτός από τους τέσσερις τραυματίες οι οποίοι υποβάλλονται σε θεραπείες, ατομικό πρόγραμμα έκανε και ο Δημήτρης Χότζας ο οποίος είχε κάποιες μικροενοχλήσεις.\nΟι μελανόλευκοι πάνε στο παιχνίδι με το Καταστάρι γνωρίζοντας πως έχουν να αντιμετωπίσουν μία δυνατή και συγκροτημένη ομάδα που έχει υπερβεί τις προσδοκίες έως τώρα στο πρωτάθλημα και βρίσκεται στην 5η θέση με 29 βαθμούς ένα μόλις πίσω από την Ερμιονίδα.\nΈχει μόλις πέντε ήττες στα 18 παιχνίδια ως τώρα στη σεζόν, μία εκ των οποίων είναι από την Καλαμάτα στο αντίστοιχο παιχνίδι του πρώτου γύρου.\nΤο γεγονός πως την περασμένη Κυριακή κράτησε στο 2-2 τον Ασπρόπυργο δείχνει πως ξεπέρασε το ντεφορμάρισμα που οδήγησε στις δύο εκτός έδρας ήττες από Πάμισο Μεσσήνης και Ύπατο ενώ ενδιάμεσα είχε επικρατήσει του Αμβρυσσέα στη Ζάκυνθο.\nΤέλος, τα εισιτήρια του αγώνα θα κοστίζουν 5 ευρώ στην Δυτική κερκίδα και 10 ευρώ στη Νότια.\nΣάββατο, 26 Ιανουάριος 2019 13:19\nΜαύρη Θύελλα: Δεν βγήκε το δελτίο του Πέριτς, έξι απόντες με Εικοσιμία\nΜε σημαντικές απουσίες θα παραταχθεί η Καλαμάτα στο θεωρητικά ευκολότερο παιχνίδι της σεζόν απέναντι στον ΑΟ Εικοσιμίας, αύριο Κυριακή στο γήπεδο Μεσσηνιακού (ώρα έναρξης 13:30), με τον προβληματισμό να εστιάζεται κυρίως σε ότι έχει να κάνει με το νέο απόκτημα της ομάδας, Ιβάν Πέριτς.\nΟ Γιάννης Χριστόπουλος θα ήθελε να έχει στην αποστολή τον Σέρβο άσο ώστε να του δώσει χρόνο συμμετοχής και να τον βοηθήσει να γνωριστεί καλύτερα με την υπόλοιπη ομάδα και να εγκλιματιστεί, ενόψει βέβαια του μεγάλου ντέρμπι στο Άργος την ερχόμενη εβδομάδα, αλλά το δελτίο του δεν εκδόθηκε από την ΕΠΟ (αναμένεται την Δευτέρα) και ο Πέριτς θα βρίσκεται στην κερκίδα με τον συμπατριώτη του Ιβάν Μάρκοβιτς, ο οποίος είναι τραυματίας.\nΣτο απουσιολόγιο βρίσκονται ακόμη τα ονόματα των τιμωρημένων Αλιατίδη, Φουάση, των τραυματιών Αντωνιάδη, Χόντζα (έπαθε διάστρεμμα) και του ανέτοιμου Βασίλη Αθανασόπουλου, ο οποίος όπως έχουμε αναφέρει θα μπεί από βδομάδα στο κανονικό πρόγραμμα.\nΧωρίς 6 παίκτες λοιπόν (επτά με τον Πέριτς), η Μαύρη Θύελλα δεν συμπληρώνει 18άδα για αύριο, στο ματς με τους αδύναμους Κεφαλλονίτες. Η προετοιμασία της ομάδας ολοκληρώθηκε το μεσημέρι του Σαββάτου με προπόνηση στο Δημοτικό στάδιο.\nΤην αποστολή αποτελούν οι: Βούρας, Κασωτάκης, Τάμπας, Τσόπελας, Χίλγκεν, Ψάνης, Βοσκόπουλος, Μπίζος, Ζαχαρόπουλος, Πινδώνης, Μαστραντωνάκης, Ζελέκου, Γκελκέρια, Μίνγκας, Κάρλος, Λαθύρης, Γιόνδης.\nΤα εισιτήρια του αγώνα με Εικοσιμία κοστίζουν 10 ευρώ (Νότια κερκίδα), 5 ευρώ (Δυτική κερκίδα).\nΠαρασκευή, 25 Ιανουάριος 2019 13:55\nΜαύρη Θύελλα: Έκανε δικό της τον Σέρβο Ιβάν Πέριτς\nΜεγαλώνει η σέρβικη παρουσία στην Καλαμάτα καθώς η Μαύρη Θύελλα έκανε δικό της τον 26χρονο Ιβάν Πέριτς, ο οποίος θα συνθέσει ένα δυνατό μεσοεπιθετικό δίδυμο με τον Ιβάν Μάρκοβιτς.\nΟ Πέριτς είναι επιτελικός μέσος και έμεινε ελεύθερος από τον Αιγινιακό στον οποίο αγωνιζόταν απο πέρυσι τον Ιανουάριο προερχόμενος απο την σερβική Μπεζανίγια. Φέτος έπαιξε σε 8 ματς στο πρωτάθλημα της Football League και σημείωσε δυο γκολ, ένα στο Καυταζόνγλειο επι του Ηρακλή και στην Κρήτη επί του Κισσαμικού.\nΟ Ιβάν Πέριτς γεννήθηκε στις 3/8/1992 στην Νις της Σερβίας. Αναδείχθηκε από τα τμήματα υποδομών της Ραντνίσκι και στην συνέχεια αγωνίστηκε στις Μπαλκαν Βελιγραδίου, Λοκομοτίβα, Ζάρκοβο, Ρακόβιτσα και Μπεζανίγια απ’ όπου το πέρυσι τον Ιανουάριο μεταγράφηκε στον Αιγινιακό.\nΟ σέρβος βρίσκεται από την Τετάρτη στην Καλαμάτα και έχει ήδη ξεκινήσει προπονήσεις με την ομάδα.


Καπραβέλος στο Newsbomb.gr: «Βόμβα» οι 1,5 εκατ. ανεμβολίαστοι άνω το 60 ετών – Τι φοβόμαστε - Newsbomb - Ειδησεις - News\nΕΛΛΑΔΑ 22/07/2021 19:55\nΚαπραβέλος στο Newsbomb.gr: «Βόμβα» οι 1,5 εκατ. ανεμβολίαστοι άνω των 60 ετών – Τι φοβόμαστε\nΚορονοϊός - Όλες οι ειδήσεις: Για την πορεία της πανδημίας στην Ελλάδα, και το ενδεχόμενο πολύ μεγαλύτερης αύξησης των ημερησίων κρουσμάτων λόγω της μετάλλαξης «Δέλτα» σε βάθος χρόνου μίλησε στο Newsbomb.gr, ο διευθυντής ΜΕΘ στο νοσοκομείο Παπανικολάου, Νίκος Καπραβέλος - Ποιοι είναι οι φόβοι για την κατάσταση στο Εθνικό Σύστημα Υγείας\nΤο καμπανάκι του κινδύνου κρούουν οι ειδικοί για την ραγδαία εξάπλωση της μετάλλαξης «Δέλτα» και τονίζουν πως μόνο ο εμβολιασμός θα βοηθήσει στη διαχείριση της πανδημίας.\nΣτο Νοσοκομείο Παπανικολάου τις τελευταίες ημέρες σημειώθηκαν αρκετές προσελεύσεις νέων ατόμων με πυρετό και με ελαφρά συμπτωματολογία. Υπάρχουν 5-10 εισαγωγές (ηλικίας 18-40) και οι περισσότεροι είναι ανεμβολίαστοι, τόνισε ο Νίκος Καπραβέλος, Διευθυντής ΜΕΘ του Παπανικολάου, στο Newsbomb.gr.\nΣύμφωνα με τον ίδιο, ο Αύγουστος θα είναι ένας πολύ κρίσιμος μήνας και είναι σχεδόν σίγουρο ότι θα δούμε 5.000 - 6.000 κρούσματα την ημέρα. Όμως αυτό που τον ανησυχεί περισσότερο είναι αν ο ιός φτάσει στου περίπου 1,5 εκατ. ανεμβολίαστους πολίτες άνω των 60 ετών που μέχρι σήμερα είχαν ποσοστό θνησιμότητας πάνω από 60% (από τους ασθενείς που νοσηλεύτηκαν σε ΜΕΘ).\nΤέλος, προκειμένου να δείξει την σοβαρότητα της κατάστασης ανέφερε ότι «από εδώ και πέρα όλοι θα νοσήσουμε αφού οι κοινωνία είναι ανοιχτή. Αυτό που μου προκαλεί τρόμο είναι τι θα γίνει με τους μεγάλους σε ηλικία που επέλεξαν να μην κάνουν το εμβόλιο. Αν φτάσουμε σε αυτό το σημείο η πίεση που θα δεχθεί ξανά το ΕΣΥ θα είναι πολύ μεγάλη και κανείς δεν ξέρει που θα οδηγηθούμε».\nΕνδεικτικό της κατάστασης με τη διάδοση της μετάλλαξης Δέλτα, αποτελεί και η σημερινή ανακοίνωση του ΕΟΔΥ που αναφέρει ότι εκ των 334 δειγμάτων με στελέχη ειδικού ενδιαφέροντος, τα 219 αφορούν στο στέλεχος Delta, 97 αφορούν στο Alpha, 16 αφορούν στο Βeta και 2 αφορούν στο Gamma.\nΣτην Αττική τα συνολικά κρούσματα για την Πέμπτη (22/7) είναι 1.066 ενώ στην Θεσσαλονίκη εκτοξεύτηκαν στα 243. και στην Κρήτη 286.\nΒόρειος Τομέας Αθηνών 146\nΔυτικός Τομέας Αθηνών 121\nΚεντρικός Τομέας Αθηνών 287\nΝότιος Τομέας Αθηνών 152


«Μπούκωσε» το Νοσοκομείο Αγρινίου: 65 νοσηλευόμενοι με κορωνοϊό - AgrinioPress\nΔιακομιδές ασθενών σε Νοσοκομεία όμορων νομών\nPressRoom Send an email 27/11/2021 , 19:10\nΣτο «κόκκινο» βρίσκεται το Νοσοκομείο Αγρινίου τις τελευταίες ώρες καθότι έχει φθάσει στα όριά του σε ότι αφορά τις νοσηλείες περιστατικών κορωνοϊού.\nΤη δεδομένη στιγμή 65 περιστατικά νοσηλεύονται στο Νοσοκομείο και ήδη έχουν αρχίσει διακομιδές ασθενών σε Νοσοκομεία όμορων νομών. Ήδη δύο άτομα έχουν μεταφερθεί στο Πανεπιστημιακό Νοσοκομείο Ιωαννίνων. Ο λόγος δεν γίνεται για περιστατικά που χρήζουν νοσηλείας σε ΜΕΘ αλλά σε απλές κλίνες covid.\nΑπλούστατα, χώρος στο νοσοκομειακό ίδρυμα του Αγρινίου δεν υπάρχει…\nΤην ίδια στιγμή την κατάσταση αυτή καλούνται να διαχειριστούν δύο εφημερεύοντες ιατροί, ένας στα επείγοντα και ένας στα τακτικά, με την όποια υποστήριξη από μικρό αριθμό ειδικευόμενων. Οι άνθρωποι αυτοί καλούνται να ανταπεξέλθουν στη διαχείριση επειγόντων περιστατικών, περιστατικών covid και στα τακτικά των κλινικών.\nΌλα αυτά ενόσω στην Αιτωλοακαρνανία ανακοινώθηκαν σήμερα 110 νέα κρούσματα κορωνοϊού.


Η Ουκρανία επιβεβαιώνει την απόσυρση των ρωσικών στρατευμάτων από τα σύνορα - Newsbomb - Ειδησεις - News\nΚΟΣΜΟΣ 13/10/2014 19:46\nΗ Ουκρανία επιβεβαιώνει την απόσυρση των ρωσικών στρατευμάτων από τα σύνορα\nΤην απόσυρση των ρωσικών στρατευμάτων από περιοχές κοντά στα σύνορά των δύο χωρών επιβεβαίωσε η ουκρανική κυβέρνηση, κατηγορώντας ωστόσο τη Μόσχα πως εξακολουθεί να επιτρέπει σε μαχητές να περνούν τα ουκρανικά σύνορα.\n«Οι μονάδες του στρατού που στάθμευαν σε στρατόπεδα κατά μήκος των συνόρων αποσύρθηκαν και διαλύθηκαν», δήλωσε στο Κίεβο ο εκπρόσωπος του Συμβουλίου Εθνικής Ασφάλειας Αντρέι Λισένκο. Ο εκπρόσωπος του ουκρανικού Συμβουλίου Εθνικής Ασφαλείας προειδοποίησε όμως ότι η Ρωσία συνεχίζει να εκπαιδεύει και να στέλνει μαχητές στην Ουκρανία μέσω των συνοριακών περασμάτων όπου ουσιαστικά το Κίεβο δεν έχει κανέναν έλεγχο. Ο Λουσένκο μάλιστα δήλωσε ότι ένας στρατιώτης και ένας πολίτης σκοτώθηκαν σε μάχες κατά τη διάρκεια των τελευταίων 24 ωρών.\nΔεν είναι σαφές πάντως πόσοι Ρώσοι στρατιώτες παραμένουν στην περιοχή κοντά στην ανατολική Ουκρανία, όπου οι αιματηρές συγκρούσεις μεταξύ των φιλορώσων αυτονομιστών και των ουκρανικών κυβερνητικών στρατευμάτων συνεχίζονται.\nΥπενθυμίζεται ότι το Κρεμλίνο ανακοίνωσε το Σαββατοκύριακο πως ο πρόεδρος Βλαντιμίρ Πούτιν διέταξε 17.000 Ρώσους στρατιωτικούς να αποτραβηχτούν πίσω από τα σύνορα με την Ουκρανία, όπου βρίσκονταν συμμετέχοντας σε ασκήσεις.\nΟ εκπρόσωπος της Γερμανίδας καγκελαρίου Άνγκελα Μέρκελ χαρακτήρισε μάλιστα την απόφαση Πούτιν ως «κίνηση προς την εκτόνωση της ουκρανικής κρίσης στην Ουκρανία», σημειώνοντας ωστόσο ότι η Μόσχα είχε κάνει και στο παρελθόν υποσχέσεις, τις οποίες όμως δεν τήρησε.\n«Αν αυτή η ανακοίνωση και η σημαντική αποχώρηση των ρωσικών στρατευμάτων από τα σύνορα λάβει πράγματι χώρα, αυτό θα είναι ένα βήμα προς την αποκλιμάκωση», δήλωσε ο Στέφεν Ζάιμπερτ, εκπρόσωπος της Μέρκελ κατά την τακτική ενημέρωση δημοσιογράφων στο Βερολίνο.\n«Αλλά δυστυχώς γνωρίζουμε εκ πείρας ότι υπήρξαν ορισμένες περιπτώσεις, πριν από σημαντικές διεθνείς συναντήσεις, που η Ρωσία έχει κάνει ανακοινώσεις, οι οποίες στη συνέχεια δεν τηρήθηκαν ή τηρήθηκαν εν μέρει. Οι πράξεις και μόνο είναι αυτές που μετράνε», συμπλήρωσε με νόημα ο Ζάιμπερτ.\nΟ εκπρόσωπος της Γερμανίδας καγκελαρίου πρόσθεσε επίσης ότι η Ρωσία και οι αυτονομιστές της ανατολικής Ουκρανίας πρέπει να προχωρήσουν και σε άλλα βήματα, ώστε να ανταποκριθούν στους όρους της ειρηνευτικής συμφωνίας για τον τερματισμό της σύγκρουσης στην Ουκρανία, ενώ δεν υπάρχουν ακόμα λόγοι επανεξέτασης των δυτικών κυρώσεων εναντίον της Μόσχας για το ρόλο της στην ουκρανική κρίση.\nΟ πρόεδρος της Ρωσίας Βλαντίμιρ Πούτιν και ο ομόλογός του της Ουκρανίας Πέτρο Ποροσένκο αναμένεται τέλος να συναντηθούν στο περιθώριο της Συνόδου Κορυφής Ασίας και Ευρώπης στο Μιλάνο την 16η και 17η Οκτωβρίου. Θα έχουν επίσης συνομιλίες με τη Γερμανίδα καγκελάριο Άνγκελα Μέρκελ και το Γάλλο πρόεδρο Φρανσουά Ολάντ.


Η.Κιαμούρης: Ώρα να πιέσουμε συντονισμένα για τα προβλήματα στα σχολεία - Radio 984\nΗ.Κιαμούρης: Ώρα να πιέσουμε συντονισμένα για τα προβλήματα στα σχολεία\nΣυντάκτης: Αγγέλα Δουλγεράκη την 6 Φεβρουαρίου 2019\nΣε κοινή σύσκεψη για τα μεγάλα κτιριακά προβλήματα των σχολείων καλούν το σύνολο των Συλλόγων Πρωτοβάθμιας – Δευτεροβάθμιας Εκπαίδευσης του Ηρακλείου την Παρασκευή τα Διοικητικά Συμβούλια του Συλλόγου Γονέων των μαθητών του 1ου ΓΕΛ Ηρακλείου (Καπετανάκειο) και το ΔΣ της Ένωσης Συλλόγων Γονέων των μαθητών του Δήμου Ηρακλείου.\nΗ συνάντηση θα γίνει την Παρασκευή 8 Φεβρουαρίου στις 6.00 το απόγευμα στο Καπετανάκειο. «Τα προβλήματα στα σχολεία είναι διαχρονικά και μεγάλα. Η ευθύνη για την κτιριακή κατάσταση τους είναι συλλογική. Η πολιτεία και οι Υπηρεσίες της ευθύνονται για ότι ό,τι σήμερα περνούν τα παιδιά μας. Είναι ώρα συλλογικά να πιέσουμε και να διεκδικήσουμε ότι μας αναλογεί» λέει στον 98.4 το μέλος των Συλλόγων Ηλίας Κιαμούρης.\nΟι Σύλλογοι στο κάλεσμα τους αναφέρουν, ενδεικτικά: «Το Καπετανάκειο είναι το χαρακτηριστικό πρόβλημα, αναφέρεται στη σχετική ανακοίνωση. Υπάρχουν όμως δεκάδες άλλα σχολεία με μεγάλα κτιριακά ζητήματα, όπως οι ελλείψεις σε κτίρια, αλλά και μικρότερα με ανυπαρξία υποδομών, κενά αιθουσών, ελλιπή συντήρηση. Εκατοντάδες παιδιά που κάνουν μάθημα σε ακατάλληλους νοικιασμένους χώρους. Αυτά τα κοινά προβλήματα, αυτή την κοινή αγωνία που έχουμε για μια παιδεία καλύτερη και σύγχρονη, σας καλούμε να συζητήσουμε σε μια μεγάλη σύσκεψη. Καλούμε όλους τους συλλόγους γονέων από τα νηπιαγωγεία μέχρι τα Λύκεια και τα ΕΠΑΛ, τα 15μελή των μαθητών, τους φορείς των εκπαιδευτικών, τους φορείς των εργαζομένων. Να συζητήσουμε και να αποφασίσουμε τις ενέργειες μας για να υπάρξει λύση στα προβλήματα αυτά. Να συντονίσουμε τα βήματα μας και τον αγώνα μας για να έχουν τα παιδιά μας τη μόρφωση που τους αξίζει. Να δηλώσουμε πως είμαστε αποφασισμένοι όλοι μαζί να κλιμακώσουμε τις κινητοποιήσεις μας».


Θα γίνει ο Πασινιάν ο Αλιέντε της Αρμενίας; - Δρόμος της Αριστεράς\nΑρχική διεθνή Θα γίνει ο Πασινιάν ο Αλιέντε της Αρμενίας;\nΗ κλεπτοκρατική ολιγαρχία εκμεταλλεύεται την ήττα στον πόλεμο με το Αζερμπαϊτζάν για να τον ανατρέψει\nΕίναι πολλές οι ομοιότητες που συνδέουν την περίπτωση του εμβληματικού προέδρου (1970-73) της Χιλής, Σαλβαδόρ Αλιέντε, με εκείνη του σημερινού πρωθυπουργού της Αρμενίας, Νικόλ Πασινιάν. Πρώτη και κύρια είναι ότι και οι δύο εξελέγησαν ακυρώνοντας κάθε προηγούμενο: ο Αλιέντε ήταν ο παγκοσμίως πρώτος μαρξιστής πρόεδρος χώρας εκλεγμένος με ελεύθερες εκλογές, και ο Πασινιάν είναι ο πρώτος υποψήφιος της αντιπολίτευσης που κέρδισε εκλογές στην Αρμενία. Και οι δύο ενσάρκωσαν ένα όραμα των λαών τους για κοινωνική δικαιοσύνη: ο μεν Αλιέντε με την πρόθεση να χρησιμοποιήσει ως εργαλείο τις μαρξιστικές πολιτικές και οικονομικές προσεγγίσεις, ο δε Πασινιάν με την επιδίωξη να απαλλάξει τον αρμενικό λαό από τον ασφυκτικό έλεγχο των ληστοκρατών ολιγαρχών στην πολιτική, οικονομική και κοινωνική ζωή της χώρας, και να ανοίξει τον δρόμο σε μια υγιέστερη αστική, φιλελεύθερη δημοκρατία.\nΗ λυσσώδης αντίδραση του κατεστημένου είναι κοινή στις περιπτώσεις και των δύο ηγετών. Και οι δύο αντιμετώπισαν πολλές δυσχέρειες στη διαδικασία απόκτησης του ελέγχου του κράτους, χωρίς τελικά να τον αποκτήσουν πλήρως. Ο Αλιέντε τελικά ανετράπη και φονεύτηκε μαχόμενος στα ερείπια του προεδρικού μεγάρου στο Σαντιάγο, μετατρέποντας το θάνατό του σε σύμβολο, παρακαταθήκη και σημείο αναφοράς για τους μελλοντικούς αγώνες του χιλιανού λαού. Ο Πασινιάν βρίσκεται και εκείνος αντιμέτωπος με την απειλή ανατροπής του. Το κλεπτοκρατικό κατεστημένο εκμεταλλεύεται την ήττα της Αρμενίας στον πρόσφατο πόλεμο με το Αζερμπαϊτζάν για να απαιτήσει την παραίτηση του εκλεγμένου τον Δεκέμβριο του 2018 (και με ποσοστό 70,4%) πρωθυπουργού.\nΟ πόλεμος κατά του Πασινιάν δεν είναι, βέβαια, πρόσφατος. Ο τελευταίος ακολούθησε μια ήπια μεταρρυθμιστική πολιτική, απογοητεύοντας, μάλιστα, ένα μέρος των ψηφοφόρων του, οι οποίοι επιθυμούσαν πιο ρηξικέλευθες λύσεις. Ίσως αυτό ενθάρρυνε το κατεστημένο, το οποίο παρέμεινε εν πολλοίς στο απυρόβλητο, και αναπτέρωσε τις ελπίδες των εκπροσώπων του για επιστροφή στο πολιτικό προσκήνιο. Με την οικονομία να ελέγχεται από τους ολιγάρχες, το διπλωματικό και το δικαστικό σώμα να είναι επανδρωμένα από εγκάθετους της κλεπτοκρατίας και τον στρατό και τις δυνάμεις ασφαλείας να στελεχώνονται από βαθμοφόρους που είχαν αναδειχθεί και σταδιοδρομήσει στις τρεις δεκαετίες (1990-2018) του παλαιού καθεστώτος, ο Πασινιάν δεν στηριζόταν παρά μόνο στην υποστήριξη του λαού. Ήταν γι’ αυτό υποχρεωμένος να ελίσσεται, να συμβιβάζεται και να επιλέγει λεπτούς χειρισμούς.\nΗ πιο διαβόητη περίπτωση εξ αντικειμένου αδυναμίας του Πασινιάν είναι εκείνη του δικαστικού σώματος. Το χαρακτηριστικότερο παράδειγμα είναι η παραπομπή σε δίκη του πάμπλουτου (μεταξύ άλλων ιδιοκτήτη βίλας στη Μύκονο και ξενοδοχείου στην Αλεξανδρούπολη) πρώην προέδρου της Αρμενίας, Ρομπέρτ Κοτσαριάν, ως υπεύθυνου για το φόνο –από τις δυνάμεις ασφαλείας– δέκα διαδηλωτών την 1η Μαρτίου 2008. Η σκανδαλώδης εύνοια των δικαστών προς τον κατηγορούμενο, αντίθετη όχι απλώς στις επιθυμίες του Πασινιάν, αλλά και στις προσδοκίες του λαού για κάθαρση, υποχρέωσε τον πρωθυπουργό να αναγγείλει τη διεξαγωγή δημοψηφίσματος, προκειμένου να του δοθεί το δικαίωμα να αλλάξει τα μέλη του Συνταγματικού Δικαστηρίου. Όμως η έλευση της πανδημίας του Covid-19 ματαίωσε τη διεξαγωγή του δημοψηφίσματος.\nΟι μάζες, στους κόλπους των οποίων η δημοφιλία του Πασινιάν δεν είναι ενδεχομένως τόσο υψηλή όσο το 2018, αντιμετωπίζουν παρ’ όλα αυτά με τρόμο το ενδεχόμενο επιστροφής στην παλαιά τάξη πραγμάτων\nΑντιπολίτευση χωρίς κοινωνική δυναμική\nΗ υπογραφή της συμφωνίας κατάπαυσης του πυρός της 9ης προς 10η Νοεμβρίου 2020 έδωσε το έναυσμα για την εξαπόλυση μιας εκστρατείας ανατροπής του Πασινιάν. Πρώτη έκφανσή της υπήρξε η ολιγόωρη κατάληψη του Αρμενικού Κοινοβουλίου από μερικές δεκάδες νεαρών και το άγριο ξυλοκόπημα του προέδρου της Βουλής, ο οποίος υποχρεώθηκε σε πολυήμερη νοσηλεία. Η ελάχιστη χρονική απόσταση ανάμεσα στην υπογραφή της εκεχειρίας και τη συγκεκριμένη πρωτοβουλία των «αγανακτισμένων πολιτών» προσδίνει στην τελευταία ένα έντονο άρωμα προβοκάτσιας. Το κίνημα κατά του Πασινιάν κλιμακώθηκε τις ακόλουθες ημέρες. Κύριος φορέας του κινήματος είναι ένας συνασπισμός 16 κομμάτων. Τα περισσότερα από αυτά είναι κόμματα-σφραγίδες: μόνο το κόμμα της Ευημερούσας Αρμενίας, προσωπικό κόμμα του ολιγάρχη Γκαγκίκ Τζαρουκιάν, διαθέτει έδρες στο Κοινοβούλιο. Από τα υπόλοιπα, κομματικό μηχανισμό έχει μόνο η Αρμενική Επαναστατική Ομοσπονδία – παρ’ όλα αυτά απέτυχε να εκλέξει έστω και έναν βουλευτή στις εκλογές του 2018.\nΟι σχεδόν καθημερινές συγκεντρώσεις των 16, με κύριο σύνθημα «Νικόλ Προδότη» και με αίτημα την άμεση διεξαγωγή εκλογών αφού προηγηθεί παραίτηση του Πασινιάν, απέτυχαν να προσελκύσουν επαρκή αριθμό συμμετεχόντων ώστε να δημιουργήσουν μια κοινωνική δυναμική προς την κατεύθυνση της επιτυχίας του στόχου τους. Οι μάζες, στους κόλπους των οποίων η δημοφιλία του Πασινιάν δεν είναι ενδεχομένως τόσο υψηλή όσο το 2018, αντιμετωπίζουν παρ’ όλα αυτά με τρόμο το ενδεχόμενο επιστροφής στην παλαιά τάξη πραγμάτων. Από την πλευρά του, ο Πασινιάν έχει επιδείξει ένα πνεύμα αυτοσυγκράτησης και ήπιας αντιμετώπισης των διαδηλωτών. Πέρα από την προσαγωγή σε αστυνομικά τμήματα κάποιων από τους οργανωτές των διαδηλώσεων, πριν ή κατά τη διάρκεια των τελευταίων, δεν έχει έλθει στη δημοσιότητα ούτε μια φωτογραφία διαδηλωτή με ανοιγμένη μύτη.\nΗ στάση του Βλαντιμίρ Πούτιν υπήρξε επίσης καίριο πλήγμα για την αντιπολίτευση στην Αρμενία. Είναι γνωστό ότι ο Ρώσος ηγέτης έχει στενές προσωπικές (λέγεται και επιχειρηματικές) σχέσεις με τους κορυφαίους εκπροσώπους της αρμενικής ολιγαρχίας. Ωστόσο, ενόψει της εμφανούς δημοφιλίας του Πασινιάν και με δεδομένη τη δυσαρέσκεια του αρμενικού λαού για την (σκόπιμα;) καθυστερημένη παρέμβαση της Ρωσίας στην κρίση, και έχοντας ήδη επιτύχει να προωθήσει τα πιόνια του στην καυκασιανή σκακιέρα, ο Ρώσος ηγέτης επέλεξε να μη στηρίξει την ταξικά και ιδεολογικά προσκείμενη σε αυτόν αρμενική αντιπολίτευση. Εγκωμίασε μάλιστα τον Πασινιάν ως «θαρραλέο» ηγέτη.\nΠαίζουν τα τελευταία χαρτιά τους\nΤα πυρομαχικά της αντιπολίτευσης εξαντλήθηκαν με την εισήγηση του (κατάλοιπου κι αυτού του παλαιού καθεστώτος) Προέδρου της Δημοκρατίας, Αρμέν Σαρκισιάν, για δημιουργία μιας παρενθετικής κυβέρνησης από τεχνοκράτες μέχρι τη διεξαγωγή εσπευσμένων εκλογών, και με τον προσδιορισμό της 8ης Δεκεμβρίου ως καταληκτικής για την παραίτηση του Πασινιάν ημερομηνίας – μετά από την οποία οι οπαδοί της αντιπολίτευσης θα εγκαινίαζαν μια εκστρατεία πολιτικής ανυπακοής.\nΑκριβώς την ημέρα αυτή επέλεξαν οι Αρμένιοι πατριάρχες της Κιλικίας και του Ετσμιατζίν για να προβούν σε μια (καταφανώς συντονισμένη εκ των προτέρων) παρέμβαση, ζητώντας με διαγγέλματά τους την παραίτηση του Πασινιάν. Πρόκειται για μια παρέμβαση που προφανώς δεν προάγει την ενότητα του αρμενικού λαού και που αυτονόητα θα επιτείνει την ήδη βαθιά αποξένωση ενός τμήματος του από την επίσημη Αρμενική Εκκλησία.\nΚαθ’ όλες τις ενδείξεις, ο Πασινιάν, επίμονος μαχητής, όπως και ο Σαλβαδόρ Αλιέντε, δεν θα εγκαταλείψει την πρωθυπουργία, αφήνοντας ημιτελές το εγχείρημα που ανέλαβε το 2018. Αλλά και δεν θα έχει την τύχη του Χιλιανού ομολόγου του. Εκτός και αν προκύψει ένας Αρμένιος Αουγκούστο Πινοσέτ…


Ο Καρυοθραύστης - Ballet Diplomacy • Hellenic Institute of Cultural Diplomacy\nΟ Καρυοθραύστης – Ballet Diplomacy\nΤο 1816, ο Γερμανός συγγραφέας Ernst Theodor Amadeus Hoffmann αποφάσισε να γράψει μια χριστουγεννιάτικη ιστορία, η οποία είχε μυστήριο, ζεστασιά, αγωνία και φυσικά, χαρούμενο τέλος.\nΤο παραμύθι αυτό έγινε τόσο γνωστό, που ο Ρώσος συνθέτης Πιοτρ Ίλιτς Τσαϊκόφσκι, μαζί με δύο χορογράφους, πήραν το κείμενο του και το μετέτρεψαν σε μία από τις πιο γνωστές παραστάσεις μπαλέτου σε όλο τον κόσμο.\nΌπως κάθε χρόνο, έτσι και φέτος το χειμώνα και ιδίως κατά την εορταστική περίοδο, ο «Καρυοθραύστης», η αγαπημένη χριστουγεννιάτικη ιστορία με την υπέροχη μουσική του Τσαϊκόφσκι, θα μαγέψει μικρούς και μεγάλους, μέσα από μια χορευτική υπερπαραγωγή με εντυπωσιακά εφέ και την υπογραφή του μεγάλου Καναδού χορογράφου James Kudelka.\nΑπό τις 8 έως και τις 30 Δεκεμβρίου το Εθνικό Μπαλέτο του Καναδά παρουσιάζει την αρχική ιστορία του Καρυοθραύστη, επανατοποθετειμένη, μέσα απο τη ματιά του Kudelka, στην αγροτική Ρωσία του 19ου αιώνα. Η ιστορία επικεντρώνεται σε δύο αδέρφια και το ταξίδι των ονείρων τους την παραμονή των Χριστουγέννων, το οποίο τους μεταφέρει από το οικογενειακό τους σπίτι σε έναν κόσμο θαυμάτων.\nΤα υπέροχα σκηνικά και κοστούμια σε συνδυασμό με τη μουσική και τις χορογραφίες, δημιουργούν μια πραγματικά μαγευτική Χριστουγεννιάτικη εμπειρία για τους λάτρεις του μπαλέτου όλων των ηλικιών.\nΤο μπαλέτο, διαδραματίζει έναν ιδιαίτερα μακροχρόνιο και σημαντικό ρόλο στην πολιτιστική διπλωματία. Η Σοβιετική Ένωση το χρησιμοποιούσε ως μέσο ήπιας ισχύος, θεωρώντας το μια μορφή έκφρασης των φιλοδοξιών και των επιτευγμάτων του κράτους.\nΤο μπαλέτο του Ψυχρού Πολέμου αποτέλεσε διάλογο μεταξύ Δύσης και η Ανατολής, καθώς επέτρεπε και στις δύο πλευρές να δημιουργήσουν σχέσεις μεταξύ τους.\nΗ παράδοση της χορευτικής διπλωματίας εξακολουθεί να διαδραματίζει σημαντικό ρόλο στις σύγχρονες πρακτικές της πολιτιστικής διπλωματίας. Ωστόσο, η διπλωματία που ασκείται μέσω των τεχνών, όπως το μπαλέτο, ήταν πάντοτε περίπλοκη, λόγω της δυσκολίας καθοδήγησης και ελέγχου της τέχνης καθώς και των μηνυμάτων της.


Για την Ελλάδα ο χρόνος αποστολής ανέρχεται στις 1-5 εργάσιμες ημέρες.\nΓια την Κύπρο ο χρόνος αποστολής ανέρχεται στις 7 εργάσιμες ημέρες.\nΟι παραδόσεις των προϊόντων γίνονται μέσω των συνεργαζόμενων εταιριών «ΕΛΤΑ Courier» και «SPEEDEX».\nΤα έξοδα αποστολής για όλη την Ελλάδα είναι 5,00€ ανεξαρτήτως της ποσότητας της παραγγελίας σας. Για παραγγελίες άνω των 40€ τα μεταφορικά είναι δωρεάν.\nΤα έξοδα αποστολής για την Κύπρο διαμορφώνονται ως εξής:\n– Για αποστολή βάρους έως και 3 κιλά, η χρέωση ανέρχεται σε 7,00€.\n– Για αποστολή βάρους από 3 έως και 4 κιλά, η χρέωση ανέρχεται σε 8,50€.\n– Για αποστολή βάρους από 4 έως και 5 κιλά, η χρέωση ανέρχεται σε 10,00€.\n– Για αποστολή βάρους από 5 έως και 10 κιλά, η χρέωση ανέρχεται σε 19,00€.\n– Για αποστολή βάρους από 10 έως και 15 κιλά, η χρέωση ανέρχεται σε 28,00€.\n– Για αποστολή βάρους από 15 έως και 20 κιλά, η χρέωση ανέρχεται σε 38,00€.\n– Για κάθε επιπλέον κιλό, άνω των 20 κιλών, η χρέωση ανέρχεται σε 2,00€.


Ήταν τα ’80s μια Εποχή Αθωότητας; | Σημειωματάριο\nπροσωπικά, σκέψεις, κοινωνία 12/07/2009 Σχόλια 6\nΟ θάνατος του Michael Jackson έγινε αφορμή να θυμηθούν τα διεθνή ΜΜΕ και άλλους διάσημους θανάτους: Η Μέριλυν, ο Έλβις, ο Μόρισον, ο Λένον. Μύθοι που με τον θάνατό τους όρισαν το τέλος μιας εποχής και μιας αθωότητας.\nΠέρασα ένα σαββατοκύριακο με μουσικές και συζητήσεις για κείνες τις δυο δεκαετίες. Ένα σαββατοκύριακο με αναμνήσεις δανεικές -μια που κανένας από μας δεν ζούσε τότε. Όταν αναφερόμασταν στα δικά μας παιδιάτικα χρόνια, γελούσαμε με τις βάτες και τα πουλόβερ, τα στρας και τα στενά παντελόνια, τα σακάκια με τα διπλωμένα μανίκια, αλλά υπήρχε ένα κούμπωμα. Σαν να έλειπε μια ανεμελιά.\nΈτσι αναρωτήθηκα: Ήταν τα ’80s μια εποχή αθωότητας;\nΚι επειδή η αθωότητα είναι ασύμμετρο μέγεθος, θολή έννοια, μπλεγμένη με μπόλικο συναισθηματισμό σε ροζέ απόχρωση, για να την κατανοήσω ρωτώ ξανά:\nΗ δεκαετία του ’50 και του ’60 ήταν εποχές αθωότητας;\nΣτις ΗΠΑ και τον κόσμο εκείνη την εποχή είχαμε την πυρινική ισορροπία του τρόμου.Ψυχρός Πόλεμος, μακαρθρισμός, διάδωση ναρκωτικών, πόλεμος του Βιετνάμ, Άνοιξη της Πράγας, Μαφία και teamsters, Χούβερ, Κόλπος των Χοίρων.\nΣτην Ελλάδα ζούσαμε την επαύριο του Εμφυλίου: Μια χώρα εκχερσωμένη. Φτώχεια, ανεργία, μετανάστευση. Πολιτική αστάθεια, Ανένδοτος και δικτατορία.\nΒέβαια άρχισε η σεξουαλική απελευθέρωση. Ροκ, χίπις, Woodstock, συλλογικά νεανικά κινήματα.\nΣυνεπώς οι δεκαετίες του ’50 και του ’60 δεν ήταν αθώες. Ήταν εποχές βίας και σκοταδιού, εξωτερικών περιορισμών και βίαιων αντιδράσεων.\nΌ,τι ονομάζεται εκ των υστέρων αθωότητα είναι μάλλον άγνοια του κινδύνου. Αφέλεια στην καλλίτερη περίπτωση. Αποστροφή του βλέμματος από το επερχόμενο.\nΤην δεκαετία του ’80 δεν σε έπαιρνε να πεις «δεν ήξερα», «δεν κατάλαβα».\nΗ βαριά σκιά του AIDS, σκιά θανάτου κυριολεκτικά, κάλυψε σταδιακά τα πάντα. Όλοι γίναμε υπεύθυνοι για τον εαυτό μας και τον Άλλο. Ο χαβαλές είχε τελειώσει. Οι ψευδαισθήσεις είχαν καταρρεύσει, όπως κατέρρευσε και η Σοβιετική Αυτοκρατορία, εν μιά νυκτί. Τα χτεσινά παιδιά των λουλουδιών ψήφιζαν δαγκωτό Ρήγκαν κι απολάμβαναν την πατρική προστασία που τους παρείχε. Κι εμείς, εδώ στην Ελλάδα, ζούσαμε με τις ψευδαισθήσεις του Τρίτου Δρόμου, που μας πρόσφερε γενναιόδωρα ο Αντρέας και η Κυβέρνηση της Αλλαγής καταπραΐνοντας τις ενοχές μας με επαναστατική ρητορία.\nΓια να το πω και διαφορετικά:\nΗ δεκαετία του ’80 ήταν μια εποχή που το χάσμα των γενεών άρχισε να κλείνει. Ό,τι κι αν σημαίνει αυτό.\nΚαταλάβαμε τότε ότι το δάχτυλό μας είναι πολύ μικρό και δεν μπορεί να μας κρύψει. Αν αυτό ονομάζεται απώλεια της αθωότητας, τότε, ναι, τα 80s δεν ήταν αθώα.\nΉταν κι αυτά μια εποχή ενοχής.\nΣαββατοκύριακο στο χωριό →\n6 thoughts on “Ήταν τα ’80s μια Εποχή Αθωότητας;”\nTheoprovlitos 13/07/2009 στο 5:33 μμ Reply\nΕξαρταται τι εννοεις ενοχη και τι αθωωοτητα. Αλλα ναι η καλυτερη εποχη για μενα ηταν οι πενταετιες 75-80 και 85-90. Αφηνω ενα διαστημα 80-85 εκτος για τον Ελλαδικο χωρο διοτι ολοκληρο μερος του πληθυσμου ειχε περιθωριοποιηθει από το ΠΑΣΟΚ υπο την φιλοσοφια του οποιος δεν ειναι με το μερος μας ειναι εναντιον μας. Απο το 90 και μετα αρχιισε η παρακμη σε ολα τα επιπεδα.\nΗλίας 13/07/2009 στο 7:29 μμ Reply\nΝομίζω ότι εποχή της αθωότητας υπάρχει για κάθε γενιά και είναι από τα 15 μέχρι την είσοδο στην αγορά εργασίας.\nΕίναι τα χρόνια ανεμελιάς της κάθε γενιάς.\nΌταν έκαναν κουμάντο οι σημερινοί 65άριδες η εποχή της αθωότητας ήταν το 60.\nΣήμερα που τα ηνία της χώρας κρατάν οι συνομήλικοι του Χατζηνικολάου η εποχή της αθωότητας είναι το 80.\nΣε καμμιά 20αριά χρόνια θα λέμε ότι τα 00 ήταν εποχή αθωότητας.\nΣοφία 14/07/2009 στο 12:32 πμ Reply\nΠοιος την έχασε την αθωώτητα να τη βρούμε εμείς…..\nΔύτης των νιπτήρων 14/07/2009 στο 11:14 πμ Reply\nΠοτέ δεν κατάλαβα τι σημαίνει «εποχή της αθωότητας». Λόγου χάριν θυμάμαι όλους να μιλάνει για «το τέλος της αθωότητας των ΗΠΑ» μετά τις 11 Σεπτ. Ανάθεμα αν κατάλαβα τι εννοούσαν. Υποθέτω ότι νοσταλγώντας τα νιάτα του κανείς, ταυτίζει τη δική του αθωότητα (ή εθελοτυφλία;) με την εποχή…\noikonomou 19/07/2009 στο 5:56 μμ Reply\nPoly wraia ta les, kai symfwnw kai me ton Hlia\npou leei oti mexri tin eisodo stin epiviwsh, ola einai\nMKMAN 20/07/2009 στο 4:10 μμ Reply\nΚαμία αθωότητα. Αντίθετα. Τα 80s ήταν το αποκορύφωμα όλων αυτών που λες για 50s 60s 70s. Και για να λογοτεχνήσουμε λίγο βλ. το Less than a zero και την Αμερικάνικη Ψύχωση του B.E.Ellis. Μια αθωότητα του κώλου που σε μας έφτασαν κάτι απονέρια και μας βρήκαν ανίκανους να τα διαχειριστούμε.


Απίστευτος! Φόρτωσε καρότσα με χιονόμπαλες και τις πουλούσε! | PAOKVoice\nΤο χιούμορ ή το επιχειρηματικό δαιμόνιο ανέβηκε επίπεδο στην πόλη της Ξάνθης. Ένας έμπορος, στάθμευσε το φορτηγάκι του στο δρόμο και αντί να πουλάει φρούτα, λαχανικά ή έστω λουλούδια, πουλούσε χιονόμπαλες σε στίβα στην τιμή των 50 λεπτών!\nΟ κάτοικος της Ξάνθης κάνοντας αυτή την πρωτότυπη κίνηση, κέντρισε το ενδιαφέρον αρκετών περαστικών, οι οποίοι δεν έχασαν την ευκαιρία να να φωτογραφηθούν με φόντο την ταμπέλα στην οποία αναγραφόταν το κόστος των χιονόμπαλων.\nΔείτε και το σχετικό βίντεο, με το όλο σκηνικό να γίνεται γνωστό σε όλη τη χώρα:\nΗ «επιστροφή» Ζαμπά! (+pics)\nΟι βαθμοί που έφεραν ΠΑΟΚ και Ολυμπιακός


12 ονειρικά πορτρέτα σκύλων που θα λατρέψετε | Αρχείο Ειδήσεις\n12 ονειρικά πορτρέτα σκύλων από μια φωτογράφο που λατρεύει τα ζώα\nΜια Πολωνέζα φωτογράφος που λατρεύει τα ζώα έχει δημιουργήσει τις πιο όμορφες φωτογραφίες σκύλων που έχετε δει ποτέ.\nΓΡΑΦΕΙ: THETOC TEAM published 26 Μαϊ. 16 (07:05)\nΜια φωτογράφος έχει δημιουργήσει τις πιο όμορφες φωτογραφίες σκύλων που έχετε δει ποτέ στη ζωή σας. Η Alicja Zmyslowska είναι μια φωτογράφος από την Πολωνία που τραβά τα πιο όμορφα και ονειρικά πορτρέτα σκύλων. Το Bored Panda δημοσιεύει μερικές από τις εκπληκτικές φωτογραφίες της οι οποίες είναι πραγματικά εντυπωσιακές.\n«Αγαπούσα τα ζώα από μικρό παιδί» είπε η Zmyslowska μιλώντας στο Bored Panda. «Όταν ήμουν 4, είχα δύο όμορφες γάτες, αλλά το μεγαλύτερο όνειρό μου ήταν να έχω ένα σκύλο. Το 2006 αυτό το όνειρο έγινε πραγματικότητα. Ενα υπέροχο χρυσό retriever, η Κιάρα έφτασε στο σπίτι μου και άλλαξε τη ζωή μου για πάντα.\nΑπό την αρχή είχα κάνει τις εικόνες της με κάποια compact φωτογραφική μηχανή ή δανειστεί DSLR από τον μεγαλύτερο αδελφό μου. Ένα χρόνο αργότερα πήρα την πρώτη φωτογραφική μηχανή DSLR μου. Και όλα ξεκίνησαν!».\nΔείτε το καταπληκτικό έργο της.


Η συνέχεια της χρονιάς είναι γεμάτη με επιτυχίες - να ο οδηγός μας για τα καλύτερα από αυτά\nΚυκλοφορεί: 26 Ιουλίου\nΣυνεργαστείτε για να βγάλετε από τη μέση τη ναζιστική απειλή\nΣε ένα εναλλακτικό 1980, παίξτε ως η μία από τις δύο αδερφές που εισβάλλουν στο κατεχόμενο από τους Ναζί, Παρίσι. Η αποστολή τους έχει δύο μέρη: να βοηθήσουν τους ντόπιους αντιστασιακούς ενώ ταυτόχρονα θα προσπαθούν να εντοπίσουν τον αγνοούμενο πατέρα τους (και σύμβολο της σειράς) B.J Blazkowicz.\nΑν και κατάλληλο για έναν παίκτη χάρη σε συμπαίκτη που ελέγχεται από το AI, το Youngblood είναι φτιαγμένο για συνεταιρικό παιχνίδι. Συνδεθείτε στο διαδίκτυο για να βρείτε άλλον έναν παίκτη που θα καλύπτει τα νώτα σας με απόκρυψη ή ομαδική δουλειά για να καταστρέψετε εντελώς μία στρατιά Ναζί. Δεν σας αρέσει να μιλάτε; Αφήστε το ευρηματικό μπλα-μπλα των αδερφών να γεμίσει το κενό μεταξύ των καταιγισμών από σφαίρες.\nΠροπαραγγείλετε τώρα από το PlayStation Store\nΔεν μπορείτε να περιμένετε; Δοκιμάστε:\nΗ πιο εκρηκτική περιπέτεια του B.J Blazkowicz τον μεταφέρει σε ένα οδικό ταξίδι όπου πολεμάει Ναζί σε μία εναλλακτική Αμερική του 1960.\nΚυκλοφορεί: 27 Αυγούστου\nΥπερφυσικές ανατριχίλες ενώ πολεμάτε δαιμονισμένους εργαζόμενους\nΑναλάβετε τον ρόλο της Διευθύντριας του FBC (Federal Bureau of Control, Ομοσπονδιακό Γραφείο Ελέγχου) σε αυτήν την περιπέτεια επιστημονικής φαντασίας και τρόμου από το στούντιο που σχεδίασε το Max Payne. Μια πολυδιάστατη απειλή έχει εισβάλει στα αρχηγεία της υπηρεσίας που θυμίζει Tardis και έχει καταλάβει το προσωπικό σας: θα μπορούσε να είναι η χειρότερη πρώτη μέρα στη δουλειά.\nΥπάρχει μία αίσθηση Metroidvania στο Control: τα εσωτερικά του αρχηγείου αντίκεινται στους νόμους του χωροχρόνου, παρουσιάζοντας έναν μεγάλο και συνεχώς εναλλασσόμενο χάρτη που έχετε την άνεση να εξερευνήσετε. Σταδιακά θα ξεκλειδώσετε υπερφυσικές ικανότητες, κάτι που θα σας δώσει τη δυνατότητα επιβίωσης ενάντια στους εχθρικούς σας υπαλλήλους.\nΗ χρήση υπερφυσικών ικανοτήτων αναμειγνύεται με πιο παραδοσιακά όπλα σε δύο μοναδικές τοποθεσίες: την εφιαλτική ουτοπία της Rapture και την αιωρούμενη πόλη της Columbia.\nΚυκλοφορεί: 13 Σεπτεμβρίου\nΤο πολυαναμενόμενο παιχνίδι βολών με λάφυρα που διαθέτει έναν γαλαξία όπλων\nΑυτό το παιχνίδι βολών επιστημονικής φαντασίας που αντλεί την έμπνευσή του από τις ταινίες γουέστερν, παρουσιάζει έναν λεπτομερή ρεαλισμό με γραφικά αλά κόμικ και πιπεράτο χιούμορ και γλώσσα. Πάντως δεν πάει πίσω και από συναρπαστικές στιγμές. Υπάρχουν άφθονες εκρηκτικές μάχες με αρχηγούς, ενώ οι εμμονικοί κυνηγοί λαφύρων θα βρουν πολλά να λατρέψουν σε αυτήν τη φαινομενικά ατελείωτη σειρά μοναδικών όπλων.\nΕκτελέστε τις αποστολές που σας βάζουν να γυρίσετε όλον τον πλανήτη και να διαλύσετε κόσμο με πολλούς τρόπους χάρη στη μοναδική ικανότητα κάθε ήρωα, συνδυάζοντας και ταιριάζοντας τις ικανότητές σας με αυτές ενός φίλου σας σε παιχνίδι χωριστής οθόνης ή διαδικτυακό συνεταιρικό παιχνίδι. Η Amara μπορεί να περάσει με τις γροθιές της μέσα από αντιπάλους με μια λεγεώνα αιθέριων γροθιών, ο L4K μπορεί να καλέσει φοβερά και τρομερά ζώα ως βοήθεια, ο Moze μπορεί να ανέβει σε ένα τεράστιο mech για μαζική ζημιά και η Zane έχει πολλά εφόδια με την τελευταία λέξη της τεχνολογίας.\nΤο Borderlands: The Handsome Collection\nΔείτε τα πρώιμα στάδια της ιστορίας του Borderlands 3 με αυτό το πακέτο DLC που κυκλοφόρησε πρόσφατα για το Borderlands 2 (πωλείται χωριστά) και γεφυρώνει το κενό ανάμεσα σε αυτό το παιχνίδι και τη συνέχεια του. Το πακέτο με τα δύο παιχνίδια περιλαμβάνει επίσης το Borderlands: The Pre-Sequel.\nΚυκλοφορεί: 27 Σεπτεμβρίου\nΗ ετήσια σειρά ποδοσφαίρου γίνεται συνεχώς μεγαλύτερη\nΗ σειρά ποδοσφαίρου της EA Sports δεν θέλει και πολλές εισαγωγές: η εταιρεία έκδοσης συνεχίζει να ανανεώνει την άποψή της για το όμορφο παιχνίδι με κάθε έκδοση να διαθέτει πληθώρα χαρακτηριστικών. Το FIFA 20 υπόσχεται να συνεχίσει αυτήν την παράδοση.\nΗ φετινή έκδοση περιλαμβάνει μία ολοκαίνουρια λειτουργία Volta που παίρνει το άθλημα από τα γεμάτα φιλάθλους στάδια και το μεταφέρει στους δρόμους. Φτιάξτε έναν μοναδικό χαρακτήρα, μπείτε στην ιστορία της λειτουργίας Volta και αγωνιστείτε άμεσα σε αγώνες 3v3, 4v4 ή 5v5.\nΖήστε το UEFA Champions League από το γήπεδο με την εμβληματική διοργάνωση να έρχεται στο FIFA, ή ασχοληθείτε με την ιστορία του The Journey: Champions που ακολουθεί τον δρόμο ενός ποδοσφαιριστή προς τη δόξα.\nΚυκλοφορεί: 4 Οκτωβρίου\nΠολεμήστε τους δικούς σας σε αυτό το πολυβραβευμένο παιχνίδι βολών και τακτικής\nΈνα απομονωμένο νησί στο νότιο Ειρηνικό ωκεανό παρουσιάζει έναν ζωντανό, αν και δυστυχώς επικίνδυνο ανοικτό κόσμο στην τελευταία έκδοση της σειράς παιχνιδιών βολών και στρατηγικής της Ubisoft. Επιλέξτε μία κλάση ειδικού, φωνάξτε μερικούς φίλους σας (ή βγάλτε τα πέρα μόνοι σας) και βάλτε τα με παλιούς συντρόφους που έχουν αποστατήσει με επικεφαλής τον Cole D. Walker, που ενσαρκώνεται από τον Jon Bernthal (The Punisher, The Walking Dead).\nΗ Ubisoft Paris κάνει μερικές λεπτές παρεμβάσεις στο παιχνίδι για να κάνει το Breakpoint να φαίνεται πραγματικά σαν μια μάχη για την επιβίωσή σας. Οι τραυματισμοί θα εμποδίσουν και την κίνηση και το σημάδι σας, ενώ θα είστε αναγκασμένοι να ψάξετε τον κόσμο του παιχνιδιού για προμήθειες και για να συντηρήσετε τα όπλα σας για να μην υποστούν φθορές.\nΑυτή η περιπέτεια ήταν η πρώτη απόπειρα της σειράς σε δομή ανοικτού κόσμου. Δείτε τα αξιοθέατα ενώ προσπαθείτε να εξαρθρώσετε ένα καρτέλ ναρκωτικών στη μαγευτική Βολιβία.\nΚυκλοφορεί: 25 Οκτωβρίου\nΜια συναρπαστική αναδημιουργία του κλασικού FPS\nΈνα ολοκαίνουριο στρατιωτικό παιχνίδι βολών που αναδημιουργεί το βραβευμένο παιχνίδι βολών πρώτου προσώπου του 2007. Μετά από 12 χρόνια, η αρχική εταιρεία ανάπτυξης Infinity Ward δοκιμάζει μία νέα μηχανή παιχνιδιού και εστιάζει στην αυθεντικότητα ενός συναρπαστικού θρίλερ που λαμβάνει χώρα στον αληθινό κόσμο και είναι γεμάτο με εκρηκτικό παιχνίδι και δύσκολες ηθικά επιλογές.\nΗ απόφαση του στούντιο να τα δώσει όλα για τον ρεαλισμό γεμίζει κάθε εκατοστό αυτής της ρεαλιστικής επανέκδοσης. Τα αντικείμενα του πραγματικού κόσμου όπως τα τανκ και τα αυτοκίνητα έχουν σαρωθεί με πρωτοποριακή τεχνολογία φωτογραφικής μέτρησης και όλα φαίνονται όσο πιο αληθινά γίνεται.\nΞαναζήστε την κλασική αρχική ιστορία που συνδέει μεταξύ τους πολλαπλές προοπτικές σε μία σύγχρονη σύγκρουση, όπου πρωταγωνιστούν οι αγαπημένοι όλων Λοχαγός John Price και Λοχίας John “Soap” Mc Tavish.\nΣώστε τον πλανήτη με τον δικό σας τρόπο σε αυτό το εκκεντρικό παιχνίδι ρόλων\nΤο Outer Worlds είναι ένα νέο παιχνίδι ενός παίκτη επιστημονικής φαντασίας από τους βετεράνους της σειράς Obsidian Entertainment, που διαθέτει ιστορίες με πολλές διακλαδώσεις και μία παράξενη αίσθηση του χιούμορ. Με την ελευθερία που σας δίνετε να προσαρμόσετε κάθε πλευρά του χαρακτήρα σας, από την εμφάνιση έως την προσωπικότητα, θα γίνετε ήρωας ή κακός;\nΚανείς δεν είναι τέλειος, οπότε γιατί να είναι ο χαρακτήρας σας; Αποκτήστε ελαττώματα για να δημιουργήσετε προκλήσεις στον εαυτό σας και να κερδίσετε επιπλέον πλεονεκτήματα. Επίσης διαμορφώνετε τον χαρακτήρα σας με τις πράξεις, τον διάλογο αλλά και τους συμμάχους που επιλέγετε. Το πώς θα εξελιχθεί η ιστορία εξαρτάται από τις επιλογές σας, οπότε θα έχετε στη διάθεσή σας πολλές επιλογές για να ξαναπαίξετε.\nΈνας γαλαξίας γεμάτος απειλές περιμένει ένα πρωτοποριακό πλήρωμα σε αυτήν την ανεξάρτητη ιστορία στη θεαματική σειρά Mass Effect.\nΕνας κλασικός τίτλος του PlayStation επιστρέφει από τον τάφο\nΗ αυθεντική περιπέτεια δράσης επιστρέφει στο PlayStation με ένα πλήρες remake που διαθέτει σπαθιά, μαγευτικές τοποθεσίες και δύσκολους γρίφους. Παίξτε ως ο Sir Dan, ένας απέθαντος ιππότης που ανασταίνεται κατά λάθος 100 χρόνια μετά τον ντροπιαστικό θάνατό του.\nΗ Gallowmere έκανε μία πλήρη αναβάθμιση σε γραφικά και μηχανισμούς με ένα βελτιωμένο σύστημα κάμερας, νέο αφηγητή και νέα μυστικά προς αποκάλυψη. Πάρτε το όπλο της επιλογής σας και κουτουλήστε τα κρανία σας με τον Zarok και τις δαιμονικές ορδές των γκαργκόιλ που φτύνουν βράχια, τους λυκάνθρωπους και τα ζόμπι. Απλά προσπαθήστε να μη σας ρίξουν πάλι στα μούτρα…\nΘέλετε διασκέδαση για όλη την οικογένεια, τώρα; Πάμε ένα ταξιδάκι με τους Ratchet & Clank σε αυτήν την αναδημιουργία της περιπέτειας του διδύμου με τα εκπληκτικά γραφικά που κυκλοφόρησε για το PS2.\nΚυκλοφορεί: 8 Νοεμβρίου\nΤεράστια περιπέτεια επιστημονικής φαντασίας με έναν γαλαξία αστέρων ως πρωταγωνιστές\nΟ θρυλικός δημιουργός Hideo Kojima παρουσιάζει μία ολοκαίνουρια εμπειρία, που αψηφά κάθε είδους παιχνιδιού. Με την ανθρωπότητα στα όρια του μαζικού αφανισμού και φασματικά πλάσματα να έχουν γεμίσει τον τόπο, πρέπει να τα βγάλετε πέρα με τη ρημαγμένη ήπειρο για συνδέσετε έναν κατακερματισμένο κόσμο.\nΟ Kojima εξασφάλισε έναν γαλαξία μεγάλων ηθοποιών για να πλουτίσει τη ιστορία του. Οι Norman Reedus, Mads Mikkelsen, Lea Seydoux και Guillermo Del Toro είναι μερικά από τα μεγάλα ονόματα που θα παίξουν βασικούς ρόλους μέσα στο παιχνίδι, με τις απεικονίσεις τους να πραγματοποιούνται με την πανίσχυρη μηχανή παιχνιδιού Decima.\nΑυτό το πολυβραβευμένο θρίλερ κατασκοπείας ανοικτού κόσμο ήταν το εκρηκτικό αντίο του Hideo Kojima από τη σειρά Metal Gear. Το κυριότερο όλων είναι ότι μπορείτε να το απολαύσετε χωρίς να γνωρίζετε την υπόλοιπη σειρά.\nΚυκλοφορεί: 15 Νοεμβρίου\nΠολεμήστε μία αυτοκρατορία σε έναν μακρινό γαλαξία\nΗ εταιρεία ανάπτυξης των Apex Legends και Titanfall, Respawn Entertainment έφτιαξε μία συναρπαστική νέα περιπέτεια στο σύμπαν του Star Wars. Παίζετε ως Cal Kestis, έναν Jedi Padawan σε μία αποστολή να ανασυντάξει το Τάγμα των Jedi λίγο μετά τα γεγονότα του Star Wars: Episode III Revenge of the Sith.\nΥπάρχουν πολλές ευκαιρίες να χρησιμοποιήσετε δημιουργικά τις δυνάμεις σας ως Jedi. Συνδυάστε και ταιριάξτε δράση με φωτόσπαθα με τις ικανότητες της Δύναμης για να τραβήξετε Stormtroopers προς το μέρος σας ή να επιβραδύνετε τον χρόνο και να τοποθετήσετε τον εχθρό μπροστά από τις σφαίρες που μόλις σας έριξε. Τόσο ικανοποιητικό...\nΕλάτε για την ιστορία για έναν παίκτη, που σας φέρνει σε μία αποστολή σε όλον τον γαλαξία ως πράκτορα της Αυτοκρατορίας, αλλά μείνετε για τις ένδοξες μάχες πολλών παικτών που αναπαριστούν εμβληματικές στιγμές από τις ταινίες.\nΚυκλοφορεί: 22 Νοεμβρίου\nΠάτε ένα γεμάτο δράση ταξίδι στην κόλαση\nΣφάξτε δαίμονες όσο πιο βίαια, δημιουργικά και αποτελεσματικά μπορείτε σε αυτό το παιχνίδι βολών που διαδραματίζεται στο μέλλον και προτιμά το συναρπαστικό παιχνίδι με όπλα και τον κλειστό σχεδιασμό επιπέδων και όχι τόσο τον ρεαλισμό και την περίπλοκη ιστορία. Το άκρως ικανοποιητικό σήμα κατατεθέν παιχνίδι της σειράς υποστηρίζεται από ένα εκρηκτικό soundtrack.\nΤο μεγαλύτερο είναι όντως καλύτερο για αυτήν τη συνέχεια. Η εταιρεία ανάπτυξης id Software έχει αγγίξει σχεδόν την τελειότητα της συνταγής του προκατόχου του προσθέτοντας επιπλέον καθετότητα στα επίπεδα του Eternal και επεκτείνοντας τις ικανότητές σας να διασχίζετε περιοχές ώστε να ταιριάζουν με τα μεγαλύτερα επίπεδα.\nη ένδοξη αναδημιουργία του τίτλου της Id Software του εμβληματικού παιχνιδιού βολών για να παίξετε τρία χρόνια μετά την κυκλοφορία του. Επιστρέψτε και παρακολουθήσετε τους «κλασικούς» μίνι χάρτες που είναι κρυμμένοι σε κάθε επίπεδο και μιμούνται την εμφάνιση και τον ήχο του αρχικού τίτλου του ‘90.


Ο ΕΟΠΥΥ ΣΤΑΜΑΤΑ ΤΗ ΧΟΡΗΓΗΣΗ ΓΥΑΛΙΩΝ ΟΡΑΣΕΩΣ ΣΤΟΥΣ ΑΣΦΑΛΙΣΜΕΝΟΥΣ! ΠΕΤΑΞΕ ΤΗΝ ΕΥΘΥΝΗ ΣΤΟΥΣ ΟΠΤΙΚΟΥΣ ΚΑΙ ΕΤΣΙ ΘΑ ΔΩΣΕΙ ΣΤΗΝ ΚΥΒΕΡΝΗΣΗ ΤΣΙΠΡΑ…ΠΡΩΤΟΓΕΝΕΣ ΠΛΕΟΝΑΣΜΑ ΜΕΧΡΙ ΤΟ ΤΕΛΟΣ ΤΟΥ ΧΡΟΝΟΥ! Η ΜΕΓΑΛΗ “ΚΟΜΠΙΝΑ”! – Κατοχικά Νεα\nΟ ΕΟΠΥΥ από την 1η Οκτωβρίου 2018 έχει σταματήσει πρακτικά και ουσιαστικά να χορηγεί γυαλιά οράσεως στους ασφαλισμένους. Ενώ είναι καθήκον και υποχρέωσή του να χορηγεί στους ασφαλισμένους γυαλιά… οράσεως, αποφάσισε (με την τακτική του “αποφασίζουμε και διατάσσουμε”) να καταστήσει ασφαλιστικό φορέα τους οπτικούς! Ενώ είναι παράνομο και αντισυνταγματικό ο δημόσιος φορέας να αποφασίζει για … Συνεχίστε να διαβάζετε το Ο ΕΟΠΥΥ ΣΤΑΜΑΤΑ ΤΗ ΧΟΡΗΓΗΣΗ ΓΥΑΛΙΩΝ ΟΡΑΣΕΩΣ ΣΤΟΥΣ ΑΣΦΑΛΙΣΜΕΝΟΥΣ! ΠΕΤΑΞΕ ΤΗΝ ΕΥΘΥΝΗ ΣΤΟΥΣ ΟΠΤΙΚΟΥΣ ΚΑΙ ΕΤΣΙ ΘΑ ΔΩΣΕΙ ΣΤΗΝ ΚΥΒΕΡΝΗΣΗ ΤΣΙΠΡΑ…ΠΡΩΤΟΓΕΝΕΣ ΠΛΕΟΝΑΣΜΑ ΜΕΧΡΙ ΤΟ ΤΕΛΟΣ ΤΟΥ ΧΡΟΝΟΥ! Η ΜΕΓΑΛΗ “ΚΟΜΠΙΝΑ”!.


στην αγία Υπακοή – Τα καθέκαστα\nΤο επόμενο βήμα της έκανε ένα τρομακτικό θόρυβο που τίναξε από φόβο ακόμα και την ίδια·είχε άθελά της πατήσει ένα σωρό από πεταμένα μπουκαλάκια, σπάζοντας κανά δυο και κλωτσώντας κάποια άλλα μακριά. Αφού η καρδιά της σταμάτησε να χτυπά δυνατά, ξανακοίταξε στο πάτωμα·ήταν πολλά, πάρα πολλά, άδεια γυάλινα φαρμακευτικά σκευάσματα, παλιά, πολύ παλιά, σαν αυτά που έβλεπε σε σειρές εποχής, και όλα έγραφαν πάνω το ίδιο όνομα·Dapsone.\nΌταν επανήλθε η ησυχία μέσα της και γύρω της, μετακίνησε το πόδι και το έφερε δίπλα στο άλλο·κοίταξε γύρω το δωμάτιο. Ράφια γκρεμισμένα, πάγκοι ρημαγμένοι, βιτρίνες σπασμένες, παντού γάζες, άδεια κουτιά, πεταμένα μπουκάλια φαρμάκων και αντιδραστηρίων. Λεηλασία.\nΜια εικόνα που περίκλειε τόσο θόρυβο και καταστροφή αλλά αυτή τη στιγμή το μόνο που εξέπεμπε ήταν απόλυτη σιγή κι εγκατάλειψη. Σαν όλα αυτά τα ξεχασμένα αντικείμενα, ακόμα και το ίδιο το δωμάτιο να θέλανε να ουρλιάξουν την ιστορία τους αλλά το μόνο που κατάφερναν ήταν μια σειρά από ακίνητες εικόνες·ένα view master σαν αυτό που είχε η ίδια παιδί και χάζευε τα πρώτα της τοπία·αυτά που έμεναν ακόμα τόποι ανεξερεύνητοι.\nΕίχε διαβάσει γι’αυτό το μέρος και είχε πείσει και τους άλλους δυο να έρθουν μαζί. Ο Μ. είχε έρθει χωρίς δεύτερη κουβέντα, άλλωστε ακολουθούσε την Περσεφόνη σε ό,τι κι αν του έλεγε, χωρίς να το πολυσκεφτεί. Η Μ. αντίθετα ως ντόπια, στο άκουσμα της ιδέας, δίστασε. Σε κανέναν Χιώτη, όσο κι αν μιλούσε με γλαφυρές περιγραφές για το Λεπροκομείο, δεν του άρεσε να πατάει πόδι «μέσα εκεί», όπως έλεγαν. Η ανάμνηση αυτού του μέρους τους έφερνε πάντα ένα σφίξιμο.\nΤο Λωβοκομείο ή όπως έφτασε να λέγεται όταν λειτουργούσε-μέχρι πριν εξήντα χρόνια-\nΗ «ντροπή» των οικογενειών τους·η «ντροπή» του νησιού. Βαθιά μέσα τους θα προτιμούσαν να το κατάπινε η γη, να χανόταν στα σπλάχνα της·\nΠαρ’όλα αυτά της έκανε το χατήρι και τους έφερε. Λίγοι νέοι Χιώτες ήξεραν ή τους ενδιέφερε να ξέρουν πως να φτάσουν εδώ. Κι όμως ήταν δίπλα σχεδόν στην πόλη, σε μια μικρή κοιλάδα .Φτάνοντας είδαν μπροστά τους την μισάνοιχτη μαντεμένια θύρα με σμιλεμένες πάνω της τις λέξεις:\nΗ Περσεφόνη στάθηκε και κοίταξε λίγες στιγμές την ημερομηνία. Με την ανάγλυφη φαντασία της, αυτή ήταν η είσοδος σε έναν άλλο κόσμο. Γνώριζε την ιστορία του Λεπροκομείου αλλά τώρα δεν ήταν το ίδιο· άγγιξε τη λέξη «Λεπρών» με τα δάχτυλά της·ρίγησε·πήρε μια απότομη ανάσα και βιάστηκε να ακολουθήσει τους άλλους που είχαν προπορευτεί.\nΠερπατούσαν στο πλάι του μαντρότοιχου των Γενουατών, χτισμένου αιώνες κι αιώνες πριν, απομακρυσμένοι μεταξύ τους και χωρίς να πολυμιλάνε. Σιωπηλά συμφώνησαν να κάνει ο καθένας τη δικιά του βόλτα, με το δικό του βήμα και τους τόσους διαφορετικούς δικούς του δαίμονες.\nΆφησε πίσω της το οίκημα που προφανώς κάποτε ήταν το φαρμακείο του Ασύλου και προχώρησε προς τους θαλάμους. Από μακριά είδε την Μ. να δρασκελίζει το κατώφλι της ασκεπούς από το παλιό σεισμό εκκλησίας· της Αγίας Υπακοής. Ψιθύρισε το ασυνήθιστο όνομα, αφήνοντάς το να το πάρει ο αέρας.\nΈψαξε με το βλέμμα της και τον Μ. αλλά δεν τον είδε πουθενά.\nΓύρισε και μπήκε προσεκτικά στον πρώτο θάλαμο·το πάτωμα έτριξε κι αυτό την έκανε να μην προχωρήσει παραπέρα. Είδες μπροστά της τρία μεταλλικά σκουριασμένα κρεβάτια ριγμένα το ένα πάνω στο άλλο και μόνο ένα στρώμα πεταγμένο δίπλα, ποντικοφαγωμένο. Είχε διαβάσει πως όταν ξαναφτιάχτηκε μετά το σεισμό το μέρος, οι Χιώτες του εξωτερικού βάζοντας βαθιά το χέρι στην τσέπη, είχαν κάνει θαύματα με το Άσυλο. Τα στρώματα ήταν από κοκοφοίνικα και φτιαγμένα στο Λονδίνο. «Μεγαλεία», ψιθύρισε κι έβγαλε το κινητό της να απαθανατίσει την εικόνα. Μια τρύπα στο ταβάνι έριχνε τις ακτίνες του μεσημεριανού ήλιου κάθετα πάνω στα κρεβάτια·κάποιο ελατήριο ανατρίχιασε από το χάδι κι έκανε μια μικρή κίνηση να τεντωθεί·ο ήχος την έκανε ν’αφουγκραστεί·τίποτα. Το μάτι του ουρανού τρεμόπαιξε κι έσβησε το φως με σύννεφο. Το κινητό άπραγο ξαναχώθηκε βιαστικά στην τσέπη. Ιεροσυλία.\n¨Περσεφόνη!», άκουσε την Μ. να τη φωνάζει από πιο μακριά, ταράζοντας τον αιθέρα που γέμιζε το χώρο. Βγήκε και προχώρησε προς τη μεριά της. Νευρική αλλά χαμογελαστή η Μ. τη ρώτησε αν έχει δει «τον άλλον» και πως καλό θα ήταν να φεύγανε σιγά-σιγά, να προλάβουν και καμιά θάλασσα. Ο Μ. εκείνη την στιγμή εμφανίστηκε απέναντι να βγαίνει σε μια μικρή ταράτσα στον πρώτο όροφο των θαλάμων· είχε ανέβει από τα σκαλάκια που ένωναν την ταράτσα με την βεράντα.\nΗ Μ., πλάτη στον Μ., συνέχιζε να περιγράφει στην Περσεφόνη την παραλία που θα τους πήγαινε, όταν ξαφνικά κατάλαβε πως η συνομιλήτριά της δεν την άκουγε.\nΤα γκριζογάλανα μάτια της είχαν στυλωθεί μακριά και τα χείλη της τρεμόπαιζαν·η Μ. γυρνάει ακαριαία να κοιτάξει προς τη μεριά του βλέμματος της Περσεφόνης·είδε τον Μ., στην άκρη της ταράτσας.\nΚαι πίσω του·πίσω του.\nΈνα πλάσμα σχεδόν άυλο, μαύρα μαλλιά ανάκατα και κόρες μαύρες, άδειες σαν τις σήραγγες των παλιών ορυχείων, που σε καλούνε να χαθε΄ςι βαθιά μέσα τους για πάντα·μια παλιά νυχτικιά που ανέμιζε και θρόιζε, αφήνοντας ακάλυπτα πόδια, που τους είχανε ρουφήξει τους χυμούς της ζωής κι απέμεναν σχεδόν τα κόκκαλα με λίγη πέτσα να κρύβει το θάνατο· και χέρια μακριά με τις φλέβες να μετριώνται μία-μία, αδύνατον να έκανες λάθος, δάχτυλα απλωμένα με τις αρθρώσεις να συσπώνται σκίζοντας θαρρείς τον λιγοστό ιστό που γύρω τους απέμενε·αυτά τα δάχτυλα έκαναν να πιάσουν των ώμο του Μ., που δεν είχε τίποτα καταλάβει κι ήταν η κραυγή των κοριτσιών, που τον έκανε να γυρίσει και να δει για πρώτη φορά μέσα στα μάτια τη Μέδουσά του.\nΆνοιξε το πλάσμα το στόμα του να βγάλει τη μιλιά, μα κανείς τους δεν περίμενε·ο Μ. τινάχτηκε και κουτρουβαλώντας τα σκαλιά βρέθηκε κάτω και όλοι μαζί έτρεξαν στη θύρα να προλάβουν μην και τους κλείσει μέσα·ο φόβος τούς είχε κατατροπώσει το μυαλό, τίποτα και όλα υπήρχανε τώρα μέσα και μπροστά τους.\nΈφτασαν στο αυτοκίνητο, πήδηξαν μέσα κι εξαφανίστηκαν, αφήνοντας πίσω τους το Άσυλο και την Αγία Υπακοή του.\nΣτη διαδρομή μόνο κραυγές άναρθρες, σάστισμα και τρόμος. Ρωτούσαν, ρωτούσαν ο ένας τον άλλον, τι είδαν, ρωτούσε ο καθένας τον εαυτό του τι ονειρεύτηκε, είναι οι στιγμές που το κεφάλι αδειάζει τη λογική σαν λαγίνι το νερό του.\nΤο βράδυ μόνο αργά, όταν μπήκανε στον καφενέ, βουβοί κι αμίλητοι και παρήγγειλαν τις ρακές, άρχισε ο φόβος να μουδιάζει και να κρύβεται. Η παρέα τους, ντόπιοι και φίλοι, απορούσαν και κι κέρναγαν μέχρι να μάθουν.\nΚαι μάθανε. Και οι καρέκλες πλησιάσανε κοντά κι έκλεισε ο κύκλος γιατί, έτσι είναι, μόνο ο κύκλος της φιλίας διώχνει τα στοιχειά μακριά. Και τους ακούσανε προσεκτικά και μετά ο καθένας άρχισε να λέει τι έχει ακούσει και τι ξέρει, κι άλλος έλεγε για τα πλάσματα του Κάτω Κόσμου, άλλος έλεγε για τα πνεύματα των Λεπρών που τους ξεχάσει δικοί τους κλεισμένους εκεί, άλλος πως σαν έκλεισε το Άσυλο δεν τους πήρανε όλους όσοι είχαν απομείνει στην Αθήνα, ψέμματα ήταν, μα όλοι όλοι είχαν ακούσει για την Μέδουσα με τα μαύρα μαλλιά·μόνο ένας τόλμησε να πει πως άκουσε πως κάποια λέει άρρωστη τουρίστρια, ξένη, φωτογράφος λέει, πάει και μένει στο Λεπροκομείο και τραβάει φωτογραφίες· μα αυτό ήταν το πιο παλαβό πράγμα που είχε ακουστεί και όλοι οι υπόλοιποι τον πρόγκηξαν κι αυτός απ’ τη ντροπή του έφυγε και τους παράτησε.\nΔεν έμειναν πολλές μέρες μετά στο νησί·γύρισαν άρον άρον στην Αθήνα. Όσο κι αν ο ορθολογισμός έθετε όρια στη ζωή τους, αυτά τα όρια είχαν παραβιαστεί με τον πιο βίαιο τρόπο.\nΌταν ο Κ. συνάντησε την Περσεφόνη με την επιστροφή της, δεν αναγνώρισε σχεδόν τον άνθρωπο που είχε απέναντί του·σαν να είχε επιστρέψει μόνο η μορφή της και η ψυχή της να είχε ξεμείνει στο νησί.\nΜοιράστηκε μαζί του το συμβάν στο Λεπροκομείο αλλά ο ίδιος δεν κατάλαβε τότε τη σημαντικότητά του κι αυτό, ώχρανε ακόμα περισσότερο την όψη της.\nΚαι ο εφιάλτης, έμπαινε τις νύχτες πιο βαθιά στα μέσα της, σαν μαράζι·σαν κάποιος να φύσηξε στα πνευμόνια της πνοή από θειάφι που της έτρωγε τα σωθικά.\nΈνα πρωί, ξυπνώντας ο Κ, δεν τη βρήκε κουρνιασμένη δίπλα του. Δεν την βρήκε πουθενά. Την έψαξε όλη τη μέρα μα είχε χαθεί. Στο τέλος πήρε τον Μ.\n«Έφυγε, στη Χίο. Μην τη ψάξεις. Ξέρει να φροντίζει τον εαυτό της» τού’πε απότομα.\nΟ Κ. αλλοφρόνησε·μπήκε στο καράβι της επομένης για το νησί. Ήξερε πώς θα τη βρει, ήξερε πού θα τη βρει.\nΈμεινε μέρες, βδομάδες, έκλεινε μήνα. Και κάθε μέρα από την ανατολή μέχρι τη δύση, γυρνούσε μέσα στο Λεπροκομείο, από οίκημα σε οίκημα, ψάχνοντάς τη σαν το σκυλί που αλυχτά για το αφεντικό που το παράτησε. Ήθελε να τη βρει, ήθελε να της πει, πως κατάλαβε, άργησε μα κατάλαβε.\nΌλο το νησί είχε μάθει για έναν τρελό που γυρνά στους λεπρούς όλη μέρα κι αφήνει παντού σημειώματα. Στο τέλος δεν άντεξε και πήρε μια νύχτα το καράβι για Πειραιά.\nΚαι ο καιρός πέρασε και το γεγονός έφθισε, ξεθώριασε. Την είχαν όλοι για πεθαμένη κι έτσι την κλαίγανε σαν μέναν μόνοι.\nΧρόνια μετά μια ιστορία άρχισε να λέγεται στους καφενέδες του νησιού·αλήθεια, ψέμμα κανείς δεν ξέρει.\nΠως λέει, η άυλη μαυρομαλλούσα Μέδουσα δεν ξαναφάνηκε ποτέ·\nμα κάθε έξι μήνες βλέπεις στα χαλάσματα να περπατά με πόδια γυμνά, μια κόρη, μ’ ένα σημείωμα στο χέρι της σφιγμένο, να ζητά από τους περαστικούς να το διαβάσουν.\nΈχει τα μαλλιά σαν κύματα ξανθά και μάτια, σαν τις λίμνες του Βορρά στο ελάχιστο φως του Χειμώνα. Αν κάνεις το λάθος να κοιτάξεις μέσα τους, βουτάς στον γκριζογάλανο βυθό τους και η κρούστα του πάγου σε σκεπάζει στη στιγμή·


Ο Δημήτρης Θωμάς στη Ν.Υόρκη | Eviaportal.gr - Κύμη\nΟ Δημήτρης Θωμάς στη Ν.Υόρκη\n22/5/2009 - Τελευταία ενημέρωση στις 22/5/2009 3:31:37 μμ\nΟ Δήμαρχος Κύμης, Δημήτρης Θωμάς στη Νέα Υόρκη καλεσμένος στο ετήσιο Συμπόσιο του Γ. Ν. Παπανικολάου.\nΠροσκεκλημένος του Συλλόγου Ελλήνων Ιατρών Ν. Υόρκης ήταν ο Δήμαρχος Κύμης Δημήτρης Θωμάς, για να παρακολουθήσει τις εργασίες του καθιερωμένου ετήσιου συμποσίου στη μνήμη του Δόκτορος Γ.Ν Παπανικολάου, που πραγματοποιήθηκαν στο αμφιθέατρο της Ιατρικής Σχολής του Πανεπιστημίου του Κορνέλ στις 14 Μαΐου 2009. Στο πανεπιστήμιο αυτό εργάστηκε επί 47 χρόνια ο Γ. Παπανικολάου, επινοώντας και εφαρμόζοντας, πέραν των άλλων, την έγκαιρη διάγνωση του καρκίνου του τραχήλου της μήτρας, το γνωστό PAP – TEST.\nΣτο συμπόσιο, το οποίο παρακολούθησαν πάνω από 300 ιατροί, ομογενείς και εκπρόσωποι διαφόρων συλλόγων, παραβρέθηκε και τιμήθηκε με το «Βραβείο Παπανικολάου», που για πρώτη φορά από φέτος καθιέρωσε ο Σύλλογος Ελλήνων Ιατρών Ν. Υόρκης , ο Υπουργός Υγείας κ. Αβραμόπουλος. Ειδική τιμητική πλακέτα απονεμήθηκε και στο Δήμαρχο Κύμης Δημήτρη Θωμά, για την συμβολή του στην ίδρυση και λειτουργία του Ινστιτούτου Παπανικολάου στην Κύμη. Την πλακέτα παρέδωσε στο Δήμαρχο ο πρόεδρος του Ιατρικού Συλλόγου κ. Τσιούλιας.\nΣτην ευχαριστήρια ομιλία του, ο Δήμαρχος τόνισε τα εξής:\n«Η Κύμη, η ιδιαίτερη πατρίδα του Γ. Παπανικολάου, με τις μικρές της δυνάμεις θέλει να προσφέρει. Αισθανόμαστε χρέος να υιοθετήσουμε ένα μικρό κομμάτι από το όραμα του μεγάλου συμπατριώτη μας. Και αυτό είναι η ενημέρωση και η πρόληψη σε θέματα υγείας. Είναι χρέος μας στην μνήμη του μεγάλου ευεργέτη, η προσφορά μας στον άνθρωπο, όπως έπραττε και εκείνος σε όλη του τη ζωή. Ως Δήμος αποκτήσαμε το πατρικό του σπίτι και το μετατρέπουμε σε «Μουσείο Παπανικολάου». Παράλληλα ιδρύσαμε, σε συνεργασία με την Ιατρική Σχολή του πανεπιστημίου της Θεσσαλίας, το Ινστιτούτο Παπανικολάου. Αναμένουμε, σε σύντομο χρονικό διάστημα, αυτό να χαρακτηριστεί ως Εθνικό Ίδρυμα Τεκμηρίωσης Πληροφόρησης και Έρευνας του Καρκίνου.\nΟι κύριοι βασικοί στόχοι του Ινστιτούτου είναι:\nΗ πληροφόρηση σε θέματα πρόληψης, διάγνωσης και θεραπείας του καρκίνου μέσα από τον δικτυακό του τόπο (www.inpap.org) και η ευαισθητοποίηση της κοινής γνώμης.\nΗ παροχή πληροφοριών και ψυχολογικής υποστήριξης των ασθενών και των συγγενών τους.\nΗ οικονομική ενίσχυση και η βράβευση σχετικών επιστημονικών εργασιών.\nΗ οργάνωση μορφωτικών εκδηλώσεων και η εκπαίδευση σε θέματα πρόληψης υγείας και τέλος, η λειτουργία και η ανάπτυξη του Μουσείου Παπανικολάου.\nΖητάμε από τους ιατρούς, τους ομογενείς και όσους άλλους μπορούν, να βοηθήσουν, ώστε η Κύμη να καταστεί πόλη υγείας. Πόλη εκπαίδευσης στην πρόληψη, πόλη φιλοξενίας εκδηλώσεων, αλλά και πόλη για επισκέπτες που ενδιαφέρονται να δουν και να περιηγηθούν στην γενέτειρα του Γ. Παπανικολάου».\nΟλοκληρώνοντας την ομιλία του ο Δήμαρχος ανέφερε ότι ο εκάστοτε Πρόεδρος του Ιατρικού Συλλόγου Ελλήνων Ιατρών Νέας Υόρκης είναι ήδη, με απόφαση του Δ.Σ του Ινστιτούτου Παπανικολάου, μέλος του Επιστημονικού του Συμβουλίου και κατέληξε «Είμαστε έτοιμοι για ένα ταξίδι προσφοράς, στο οποίο σας θέλουμε συνταξιδιώτες».\nΟ Δήμαρχος Κύμης κατά την σύντομη παραμονή του στη Νέα Υόρκη έγινε αποδέκτης θερμής υποδοχής και φιλοξενίας από τους εκεί ομογενείς. Συναντήθηκε επίσης με το Δ.Σ. και μέλη του Πανευβοϊκού Συλλόγου Ν. Υόρκης και τον Πρόεδρο του κο Χαϊμάνη Βασίλη. Στο συμπόσιο παρευρέθηκε η Πρόεδρος κα Χαρά Μάργαρη και τα μέλη του Δ.Σ. κ.κ. Αναγνωστοπούλου και Νασιουτζίκη της Εταιρείας Κυτταρολόγων Ελλάδος . Επίσης οι καθηγητές της Ιατρικής Σχολής της Λάρισας κ.κ. Κάππας Κων/νος και Αγγελική Θεοδώρου μέλη του Επιστημονικού Συμβουλίου του Ινστιτούτου.\nΟ κος Αβραμόπουλος έδωσε την υπόσχεση μέρος της τελετής λήξης του Συνεδρίου Ιατρών του Απόδημου Ελληνισμού που θα πραγματοποιηθεί τον Σεπτέμβριο στην Αθήνα να πραγματοποιηθεί στην γενέτειρά του την Κύμη.


Οι προσφορές της Renault για τον Δεκέμβριο, δεν χάνονται ! - Go News\nΑρχική ΝΕΑ Οι προσφορές της Renault για τον Δεκέμβριο, δεν χάνονται !\nΗ Renault βάζει χρώμα στη ζωή σου! Απόκτησε το αγαπημένο σου μοντέλο Renault, με πολλά προνόμια αγοράς και τώρα με το αγαπημένο σου χρώμα, δωρεάν. Το μόνο που χρειάζεται είναι να βιαστείς…\nΤο TWINGO, το πιο ευέλικτο 5πορτο, είναι ο πιο πιστός σου σύντροφος για τις βόλτες σου στην πόλη, με τον fun χαρακτήρα του και ανέσεις που θυμίζουν μεγαλύτερο αυτοκίνητο.\nΤο best seller νέο CLIO, είναι το καλύτερο CLIO που έγινε ποτέ, αλλά και το Best in Class μοντέλο στην κατηγορία του σε ασφάλεια, με 5 αστέρια Euro NCAP. Πρωταγωνιστεί με την premium ποιότητα, την άνεση, την τεχνολογία και την οδηγική απόλαυση που προσφέρει.\nΤο νέο CAPTUR, αποτελεί το απόλυτο, σύγχρονο compact crossover, με δυναμική εμφάνιση, τεχνολογία και πρακτικότητα στην κορυφή της κατηγορίας. Μέσα από την τεράστια γκάμα 90 χρωματικών συνδυασμών, το νέο Captur ταιριάζει απόλυτα με την ξεχωριστή σου προσωπικότητα.